cyanic-selkie/wikianc huggingface dataset:
അംഗസംസ്കാരം
കുളി
ഹിന്ദുമതാചാരപ്രകാരം അംഗസംസ്കാരകർമങ്ങളിൽ ഏറ്റവും പ്രാധാന്യം നല്കിയിരിക്കുന്നത് കുളിക്കാണ്. കുളം, നദി എന്നീ ജലാശയങ്ങളിൽ മുങ്ങിക്കുളിക്കുന്നതുകൊണ്ട് ശരീരവും ആത്മാവും ശുദ്ധിയാക്കപ്പെടുന്നു എന്ന് ഹിന്ദുക്കൾ വിശ്വസിക്കുന്നു. ദിവസവും രാവിലെയും വൈകിട്ടും മാത്രമല്ല, സൗകര്യമുള്ളപ്പോഴെല്ലാം കുളിക്കുന്നതിന് താത്പര്യമുളളവരാണ് മലയാളികൾ എന്ന് വിദേശികളുടെ സഞ്ചാരക്കുറിപ്പുകളിലും രേഖപ്പെടുത്തിയിട്ടുണ്ട്. ആഴ്ചയിൽ രണ്ടുദിവസം (ബുധൻബുധനും ശനിയും) എണ്ണതേച്ചുകുളി നിർബന്ധപൂർവം അവർ അനുഷ്ഠിച്ചുപോന്നിരുന്നു (സ്ത്രീകൾക്ക് ചൊവ്വാഴ്ചയും വെള്ളിയാഴ്ചയും). ശാങ്കരസ്മൃതിയിൽ ഒരു നമ്പൂതിരി അനുഷ്ഠിക്കേണ്ട അംഗസംസ്കാരകർമങ്ങളെക്കുറിച്ച് വിശദമായി പ്രതിപാദിക്കുന്നുണ്ട്. 4 തരത്തിലുളള കുളിയാണ് ഇതിൽ വിധിച്ചിട്ടുള്ളത്.
അന്തർജനങ്ങൾ കുളികഴിഞ്ഞശേഷം ചന്ദനം ഉപയോഗിച്ച് മൂന്നുവരകളാണ് നെറ്റിയിൽ വരയ്ക്കേണ്ടത്. ആഢ്യൻമാർ നേർവരകൾക്കു പകരം ചന്ദ്രക്കലാകൃതിയിലാണ് കുറിയിടുക. അലങ്കാരത്തിനുവേണ്ടി പൊട്ടും കുറികളും നെറ്റിയിൽ വരയ്ക്കുന്നത് നമ്പൂതിരിസ്ത്രീകൾക്ക് നിഷിദ്ധമാണ്. അഞ്ജനം കൊണ്ട് കണ്ണെഴുതി കർണങ്ങൾവരെ എത്തുന്ന വാലിടുന്നത് അവരുടെ രീതിയാണ്. അഗ്നിഹോത്രികൾ ഒഴിച്ച് മറ്റാരും തന്നെ കർണാഭരണങ്ങൾ ധരിക്കാൻ പാടില്ല. ആർത്തവസമയത്ത് ചില പ്രത്യേകരീതിയിലാണ് അംഗസംസ്കാരം നടത്തേണ്ടതെന്നും ശാങ്കരസ്മൃതിയിൽ വിധിച്ചിരിക്കുന്നു. ആ സമയത്ത് എണ്ണതേച്ചു കുളിക്കുകയോ പല്ലു തേയ്ക്കുകയോ ചന്ദനം, അഞ്ജനം ഇവ അണിയുകയോ, പൂവു ചൂടുകയോ ചെയ്യാൻപാടില്ല. ഈ നിബന്ധന തെറ്റിക്കുന്നപക്ഷം ആ സ്ത്രീയിൽ ജനിക്കുന്ന കുട്ടിക്ക് യഥാക്രമം തൊലിക്കുകട്ടി, ദന്തരോഗങ്ങൾ, ത്വക്ക്രോഗങ്ങൾ, അന്ധത, കഷണ്ടി എന്നിവ ഉണ്ടാകുമെന്ന് വിശ്വസിച്ചുപോന്നു.
കുറികളും പൊട്ടുകളും
നെറ്റി, കൈ, നെഞ്ച് മുതലായ ശരീരഭാഗങ്ങളിൽ വരയ്ക്കുന്ന കുറികൾ ജാതിവ്യത്യാസത്തെ സൂചിപ്പിക്കുന്നതിന് പ്രയോജനപ്പെടുന്നു. ചന്ദനം, സിന്ദൂരം, ഭസ്മം എന്നീ അംഗരാഗങ്ങളാണ് ഈ അടയാളങ്ങൾ കൊടുക്കുന്നതിന് ഉപയോഗിക്കുന്നത്. ഹിന്ദുക്കളുടെയിടയിൽ മംഗലസ്ത്രീലക്ഷണമാണ് കുങ്കുമപ്പൊട്ട്. പതഞ്ജലിയുടെ കാലത്ത് ഉന്നതകുടുംബങ്ങളിലെ സ്ത്രീകൾ, അവർ വിവാഹിതരാണെന്നു കാണിക്കുന്നതിന് താടിയിൽ ഒരു നക്ഷത്രചിഹ്നം പച്ചകുത്തുമായിരുന്നു. ഈ ആചാരത്തിൽനിന്നാണ് പൊട്ടുകുത്തുന്നരീതി ഉണ്ടായത്. ഈ ആചാരം ഇന്നും മാറ്റംകൂടാതെ തുടർന്നുവരുന്നു. ഉത്തരേന്ത്യൻ ഹൈന്ദവവനിതകൾ സീമന്തരേഖ മുഴുവൻതന്നെ കുങ്കുമംകൊണ്ട് അലങ്കരിച്ചാണ് മാംഗല്യം സൂചിപ്പിക്കുന്നത്. വിവാഹാവസരത്തിൽ കൈയിലും കാലിലും മൈലാഞ്ചി അണിയുന്ന രീതി ഹിന്ദുസ്ത്രീകളുടെ ഇടയിൽ ഇന്നും പ്രചാരത്തിലിരിക്കുന്നു.
ഹിന്ദുമതത്തിൽ ഓരോവിഭാഗത്തിനും അതിന്റേതായ ചിഹ്നങ്ങൾ ഉണ്ട്. കുത്തനെയുള്ള വരകൾ, കുറുകെയുള്ള വരകൾ, വൃത്തം, ത്രികോണം, സമചതുരം തുടങ്ങിയവയാണ് ഈ അടയാളങ്ങൾ. നെറ്റിയിലാണ് പ്രധാനമായി ഈ അടയാളങ്ങൾ ഇടുന്നതെങ്കിലും ചില ഭക്തൻമാർ ഭുജങ്ങൾ, കൈകൾ, നെഞ്ച്, വയറ്, പൃഷ്ഠം മുതലായഭാഗങ്ങളിലും ഈ അടയാളങ്ങൾ ചന്ദനം, കുങ്കുമം, ഭസ്മം മുതലായ അംഗരാഗങ്ങൾകൊണ്ട് വരയ്ക്കാറുണ്ട്. അർധനഗ്നരും ദിഗംബരരുമായ സന്ന്യാസികളും ചില അനുഷ്ഠാനവേളകളിൽ മറ്റുള്ളവരും ഈ വിധത്തിൽ അംഗസംസ്കാരം നടത്തുന്നു. ഹൈന്ദവരെ പ്രധാനമായി വൈഷ്ണവരെന്നും ശൈവരെന്നും രണ്ടായി തിരിക്കാവുന്നതാണ്. ഈ രണ്ടു വിഭാഗക്കാരും ഉപയോഗിക്കുന്ന അടയാളങ്ങൾ വ്യത്യസ്തങ്ങളാണ്. സാധാരണയായി വൈഷ്ണവർ നെറ്റിയിൽ കുത്തനെ മൂന്നു നേർവരകൾ വരയ്ക്കുന്നു. ചിലപ്പോൾ ഈ മൂന്നു നേർവരകളിൽ ഇരുവശങ്ങളിലുമുള്ള വരകളുടെ അടിഭാഗം നടുവരയുടെ ചുവട്ടിൽ കൂട്ടിമുട്ടത്തക്കവണ്ണം യോജിപ്പിച്ച് അവ യോജിക്കുന്നിടത്ത് ഒരു പൊട്ടിടുന്നു. വിഷ്ണുപാദമായാണ് ഇതു സങ്കല്പിക്കപ്പെട്ടിരിക്കുന്നത്. ശൂലാകൃതി നെറ്റിയിൽ വരയ്ക്കുന്നതാണ് മറ്റൊരുരീതി. ഇതിന് നാമധാരണം എന്നു പറയുന്നു. ഇതിന്റെ നടുക്കുള്ള വര കുങ്കുമവും ഇരുവശങ്ങളിലുമുള്ളവ ഭസ്മവും ഉപയോഗിച്ചാണ് വരയ്ക്കുന്നത്. ഭസ്മം ഉപയോഗിച്ച് നെറ്റിയിൽ തിരശ്ചീനമായി മൂന്നുവരകൾ ഇട്ടശേഷം മധ്യഭാഗത്തോ അടിയിലോ ഒരു പൊട്ടുകൂടി തൊടുന്നതാണ് ശൈവരുടെ രീതി. ത്രിപുണ്ഡ്രം എന്ന ഈ അടയാളം ശിവന്റെ ശിരസ്സിലെ അർധചന്ദ്രനെയാണ് സൂചിപ്പിക്കുന്നത്. ത്രികോണാകൃതിയും അർധചന്ദ്രാകൃതിയും ശൈവൻമാരുടെ മറ്റു രണ്ട് അടയാളങ്ങളാണ്.
ശംഖ്, താമര എന്നീ അടയാളങ്ങൾ കൊത്തിയ ഇരുമ്പ് അച്ചുകൾ തീയിൽവച്ച് പഴുപ്പിച്ചശേഷം ശരീരഭാഗങ്ങളിൽ ചേർത്തു പൊള്ളിച്ച് അടയാളങ്ങൾ കൈവരുത്തുന്നതും രാമനാമമന്ത്രം ശരീരം മുഴുവനും പച്ചകുത്തുന്നതും ചില സന്ന്യാസിമാരുടെ ആചാരമാണ്.
കേശാലങ്കാരം
അപരിഷ്കൃതരും പരിഷ്കൃതരും ഒരുപോലെ പ്രാധാന്യം നല്കുന്ന ഒരിനമാണ് കേശസംവിധാനം. ബി.സി. 2,000-ൽ നിർമിച്ച ഒരു പ്രതിമയിൽ (Venus of Willendorf in the Aurignacian Epoch) മുഖത്തിന്റെ ചിത്രീകരണത്തെക്കാൾ പ്രാധാന്യം കേശസംവിധാനത്തിനു നല്കിയിരുന്നതായികാണാം. കേശസംവിധാനത്തിലുളള പ്രത്യേകതകൾ അലങ്കാരത്തിനു മാത്രമല്ല, സമൂഹത്തിൽ വ്യക്തിക്കുള്ള സ്ഥാനവും മഹിമയും സൂചിപ്പിക്കുന്നതിനുകൂടിയായിരുന്നു. സ്ത്രീകൾക്കും പുരുഷൻമാർക്കും എല്ലായിടത്തും വ്യത്യസ്തമായ കേശസംവിധാനരീതിയാണുണ്ടായിരുന്നത്. ഒമേഹാ(Omeha)യിലെ അമേരിന്ത്യൻ ആൺകുട്ടികളുടെ മുടി, തലയിൽ അങ്ങിങ്ങുമാത്രം കട്ടിയാക്കിവളർത്തി, ബാക്കി വടിച്ചുകളയുകയാണ് പതിവ്, മുതിർന്നവരാകട്ടെ മുടി നീട്ടിവളർത്തുകയോ മുഴുവനായി വടിച്ചുകളയുകയോ ചെയ്യുന്നു. ഇവരുടെ കേശസംവിധാനം ഏറിയകൂറും പ്രായവ്യത്യാസത്തെ കാണിക്കാനാണ് ഉപകരിക്കുന്നത്. വെട്ടിനിർത്തിയിരിക്കുന്ന മുടിയുടെ രൂപം ഓരോ ഗോത്രക്കാർക്കും വ്യത്യസ്തമാണ്. ഈ ആചാരം പശ്ചിമാഫ്രിക്കയിലെ സുഡാനീസ് വർഗക്കാരുടെയിടയിലും പ്രചാരത്തിലുണ്ട്. മങ്ങ്ബത്ത്(Mangbethu)ബാലൻ:തല പ്രത്യേക ആകൃതിയിൽ രൂപപ്പെടുത്തിയിരിക്കുന്നു.
ന്യൂ അയർലൻഡുകാർ നാരങ്ങാനീർ ഉപയോഗിച്ച് കറുത്തമുടി ചുവപ്പാക്കിമാറ്റുവാൻ ഇഷ്ടപ്പെട്ടിരുന്നു. യൂറോപ്യൻ രാജ്യങ്ങളിലെല്ലാംതന്നെ സുവർണകേശമാണ് സൗന്ദര്യലക്ഷണം. പോളിനേഷ്യക്കാർ ശരീരവും ശിരസ്സും അലങ്കരിക്കാൻ പുഷ്പങ്ങളും മണമുള്ള ഇലകളും ഉപയോഗിക്കുന്നു. ന്യൂസിലൻഡിലെ ജനങ്ങളാകട്ടെ മരണാവസരങ്ങളിൽ പങ്കുകൊള്ളുമ്പോഴാണ് പ്രത്യേകതരം ഇലകൾ അണിയുന്നത്. പോളിനേഷ്യക്കാർ, മാവോറികൾ, മാർക്വിസേനിയർ തുടങ്ങിയ ആദിവാസികൾ മുടി നീട്ടിവളർത്തി മുകളിൽ കെട്ടിവച്ച് അതിൽ പലതരം അസ്ഥികൾ, കൊമ്പുകൾ, തടി മുതലായവകൊണ്ടുനിർമിച്ച ചീപ്പുകളും വാഴപ്പോളയും മുളയുംമറ്റും അണിയുന്നു. കടൽച്ചെടികൾ പറിച്ചുണക്കി അതിൽ കറുപ്പുചായം പിടിപ്പിച്ചണിഞ്ഞാണ് പോളിനേഷ്യൻ സ്ത്രീകൾ വൈധവ്യം ആചരിക്കുന്നത്.
തലയുടെ ആകൃതി വേണ്ടവിധം ശരിയാക്കിയെടുക്കുന്ന ഒരു സമ്പ്രദായം അമേരിന്ത്യക്കാർ, പസിഫിക് ദ്വീപുകളിലെ ചില വർഗക്കാർ എന്നിവരുടെ ഇടയിലുണ്ട്. ശിശുപ്രായം മുതൽ, തുണിയും ഇറുകിയ തൊപ്പിയും മറ്റും ഉപയോഗിച്ച് തലയിൽ സമ്മർദം ചെലുത്തിയാണിതു സാധിക്കുന്നത്. ടാസ്മേനിയാദ്വീപിലെ ആദിവാസിപുരുഷൻമാർ ചെളിയും മറ്റും പുരട്ടി തലമുടി നീളത്തിൽ മെടഞ്ഞിടുന്നു. സ്ത്രീകളാകട്ടെ ചെവിയുടെ അടുത്തുവച്ച് മുടി മുറിച്ചുകളയുകയാണ് പതിവ്. പ്രാചീനറോമിലെ അപരിഷ്കൃതരുടെ ഇടയിൽ മുടി നീളം കുറച്ചു മുറിക്കുന്നത് അടിമകളുടെ ലക്ഷണമായി കണക്കാക്കിവന്നു.
ഭാരതത്തിലും മുടിയുടെ സംവിധാനം ജാതിവ്യത്യാസത്തെയും പദവിയെയും സൂചിപ്പിച്ചിരുന്നു. സ്ത്രീകളും പുരുഷന്മാരും ഒരുപോലെ മുടി നീട്ടിവളർത്തിവന്നു. കേരളത്തിലെ ഹിന്ദുവനിതകൾ മുടി നെറ്റിയിലേക്ക് ഇറക്കി കെട്ടിവയ്ക്കുമ്പോൾ പുരുഷന്മാർ കുടുമവയ്ക്കുന്ന സമ്പ്രദായം തുടർന്നു. മുടി ക്രോപ്പുചെയ്യുന്നത് പാശ്ചാത്യസംസ്കാരത്തിന്റെ ഫലമാണ്.
ക്ഷൗരം
ശരീരത്തിലെ രോമം നീക്കംചെയ്യുന്നതും അംഗസംസ്കാരത്തിന്റെ ഒരു ഭാഗമാണ്. രാജാക്കൻമാർക്ക് ക്ഷൗരം ചെയ്യുന്നതിനെ ആചാരഭാഷയിൽ തിരുമുഖം വിളക്കുക എന്നു പറഞ്ഞുവന്നു. ക്ഷൗരത്തിന് കണ്ണാടിച്ചില്ലുകൾ, പലതരം കല്ലുകൾ, കത്തി എന്നിവ ഉപയോഗിക്കുന്നതുകൂടാതെ ഓരോ രോമവും പറിച്ചുകളയുന്ന പതിവും ആദിവാസികളുടെ ഇടയിൽ ഉണ്ടായിരുന്നു. ആഫ്രിക്കക്കാർ‍, ഭാരതത്തിലെ ആജീവകൻമാർ മുതലായവർ രോമങ്ങളും തലമുടിയും പിഴുതുകളയുന്നു. ആജീവകൻമാരുടെ ഇടയിൽ ഇതൊരു മതാനുഷ്ഠാനമാണ്.
കർണവേധം
കാതുകുത്തൽ എല്ലാ രാജ്യത്തും സർവസാധാരണമാണ്. കാതു നീട്ടിവളർത്തുന്ന പതിവ് ഇന്ത്യ, നിക്കോബാർ, മ്യാൻമർ, കിഴക്കേ ആഫ്രിക്ക, തെക്കേ അമേരിക്ക, മലയ, ഫീജീ എന്നിവിടങ്ങളിലെല്ലാം ഉണ്ട്. 18-ം ശതകത്തിന്റെ ആദ്യകാലങ്ങളിൽ കേരളത്തിലെ പുരുഷൻമാരും സ്ത്രീകളും ഒരുപോലെ കാതുനീട്ടി വളർത്തുന്നതിൽ തത്പരരായിരുന്നു. തോൾവരെ എത്തുന്ന കാതുകളാണ് സൗന്ദര്യലക്ഷണമായി കണക്കാക്കിയിരുന്നത്. കാതുകുത്തി അതിൽ കൈതയോലയോ പനയോലയോ ചുരുട്ടി തിരുകിവയ്ക്കുന്നു. കാലക്രമേണ ഇലച്ചുരുളിന്റെ വലിപ്പംകൂട്ടി കാത് വലുതാക്കുകയാണ് ചെയ്യുന്നത്. അമേരിക്കയിലെ ഇൻകാ വർഗക്കാർ, ആഫ്രിക്കക്കാർ എന്നിവർ കാതുനീട്ടി വളർത്തി 15 സെ.മീ. മുതൽ 20 സെ.മീ. വരെ വ്യാസമുള്ള ആഭരണങ്ങൾ ധരിക്കുന്നു. ടിന്നുകൾ, സിഗററ്റ് കൂടുകൾ, ഇലച്ചുരുളുകൾ എന്നിവ ഇവർ അലങ്കാരമായി അണിയുന്നു. കെനിയയിലെ കുറിയാ പുരുഷൻമാർ കാതു നീട്ടിവളർത്തി 4 കി.ഗ്രാം വരെ ഭാരമുള്ള തടിക്കഷണങ്ങൾ കാതിൽ ധരിക്കാറുണ്ട്. മേൽക്കാതു കുത്തി അലിക്കത്ത് (മേൽക്കാതുമോതിരം) അണിയുന്നരീതി സുറിയാനിക്രിസ്ത്യാനികൾ, മുസ്ളീങ്ങൾ എന്നിവരുടെയിടയിൽ പ്രചാരത്തിലുണ്ട്. മനുഷ്യരുടെ പല്ലുകൾ കാതിൽ അണിയുന്ന രീതി മാവോറികൾക്കിടയിൽ സാധാരണമാണ്.
സൗന്ദര്യവർദ്ധനയ്ക്ക് മൂക്കിന്റെ പാലവും വശങ്ങളും ചെവി, ചുണ്ട്, കവിൾ, പല്ല് എന്നിവയും തുളച്ച് എല്ല്, തൂവൽ, കക്കകൾ, തടി, ലോഹങ്ങൾ മുതലായവ ധരിക്കുന്ന സമ്പ്രദായം പ്രാചീനകാലംതൊട്ട് ഉള്ളതാണ്. ഇന്ത്യ, ന്യൂഗിനി, പോളിനേഷ്യ, തെക്കേ അമേരിക്ക, ആസ്റ്റ്രേലിയ, ആഫ്രിക്ക എന്നിവിടങ്ങളിലെല്ലാം മൂക്കുകുത്തുന്ന പതിവുണ്ട്. നമ്പൂതിരി സ്ത്രീകൾക്ക് മൂക്കുകുത്താൻ പാടില്ലാ എന്നതൊഴിച്ചാൽ ആർക്കുംതന്നെ ഈ ആചാരം നിഷിദ്ധമല്ല. സ്ത്രീകളാണ് സാധാരണ മൂക്കുകുത്തി ആഭരണങ്ങൾ ധരിക്കുന്നത്. എന്നാൽ ന്യൂഗിനി, തൂഗേറി, സോളമൻദ്വീപുകൾ എന്നിവിടങ്ങളിലെ പുരുഷൻമാർ കൂർത്ത കമ്പുകളും പന്നിത്തേറ്റയും മൂക്കിൽ ധരിക്കുന്നു.
ആഫ്രിക്കയിലെ ബഗാഡാവർഗക്കാർ, തെക്കേ അമേരിക്കയിലെ ബെട്ടോകുഡോഗോത്രക്കാർ എന്നിവർ മേൽച്ചുണ്ടും കീഴ്ച്ചുണ്ടും തുളച്ച് ആഭരണങ്ങൾ അണിയുന്നു. ആഫ്രിക്കക്കാർ ഉത്തേജനസ്വഭാവമുള്ള ചില വസ്തുക്കൾ ഉപയോഗിച്ചും ക്ഷതങ്ങളേല്പിച്ചും ചുണ്ടു നീട്ടിവളർത്തുന്നു.
പല്ലുകൾ
പല്ലുകളുടെ ആകർഷകത്വം വർദ്ധിപ്പിക്കുന്നതിനും മൂർച്ചകൂട്ടുന്നതിനും അവയെ രാകി ശരിയാക്കുന്ന രീതി കിഴക്കേ ആഫ്രിക്ക, അമേരിക്ക, മലയ എന്നിവിടങ്ങളിലെ ആദിവാസികൾക്കിടയിലും കേരളത്തിലെ മലവേടരുടെ ഇടയിലും പ്രചാരത്തിലുണ്ട്. ബോർണിയോയിലെ ഡയക്സ്വർഗക്കാർ പല്ലുകൾ കിഴിച്ച് സ്വർണാഭരണങ്ങൾ ധരിക്കുമ്പോൾ മെക്സിക്കോക്കാർ സ്വർണത്തിനുപകരം വിലപിടിച്ച കല്ലുകളാണ് അണിയുന്നത്. സൗന്ദര്യവൃദ്ധിക്ക് സ്ത്രീകളുടെ പല്ലുകൾ സ്ഥിരമായി കറുപ്പിക്കുന്ന രീതി മലയയിലും ഇന്ത്യയിലും ഉണ്ട്. പല്ലുകൾ പിഴുതുകളയുകയോ മുറിക്കുകയോ ചെയ്യുന്ന സമ്പ്രദായം ആസ്റ്റ്രേലിയയിലെ ആദിവാസികൾ, സിലോണിലെ ആദിവാസികൾ, ദക്ഷിണേന്ത്യയിലെ കാടർ, മലവേടർ എന്നിവരുടെ ഇടയിലെല്ലാം പ്രചാരത്തിലിരിക്കുന്നു.
കിഴക്കേ ആഫ്രിക്കയിലെ ബഡീസോകൾ നാക്കു കിഴിച്ച് ചെമ്പുവളയങ്ങൾ ധരിക്കുന്നു. അലൂഷ്യൻ ദ്വീപുകാർ കവിളുകൾ തുളച്ച് കടൽനായുടെ മീശരോമങ്ങൾ അണിയുമ്പോൾ തെക്കേ അമേരിക്കക്കാർ തൂവലുകളണിയാനാണ് ഇഷ്ടപ്പെടുന്നത്.
മറ്റു ചടങ്ങുകൾ
ശരീരത്തിൽ ചായം പിടിപ്പിക്കുകയും വടു സൃഷ്ടിക്കുകയും ചെയ്യുന്ന സമ്പ്രദായം ചരിത്രാതീതകാലം മുതൽ ആരംഭിച്ചതാണ്. വസ്ത്രം ധരിച്ചുതുടങ്ങിയ കാലത്തിനുമുമ്പായിരുന്നിരിക്കണം ഈ ആചാരത്തിന്റെ ആരംഭം. യുദ്ധം, മതപരമായ അനുഷ്ഠാനങ്ങൾ, നൃത്തം മുതലായവ നടക്കുന്ന അവസരങ്ങളിലാണ് ദേഹത്തു ചായം അണിഞ്ഞുവരുന്നത്. നിറം പിടിപ്പിക്കുമ്പോൾ വ്യക്തിക്കുണ്ടാകുന്ന മാറ്റങ്ങൾ ശത്രുവിനെ ഭയപ്പെടുത്താൻ മാത്രമല്ല, സ്വയം ശക്തി ആർജിക്കുന്നതിനും ഉപയോഗപ്പെടുന്നു. ചുവപ്പാണ് കൂടുതൽ ഉപയോഗിക്കപ്പെടുന്ന നിറം. മഞ്ഞ, കറുപ്പ്, നീല, വെള്ള എന്നിവയും പ്രാധാന്യമർഹിക്കുന്നു. മൃഗങ്ങളെ അനുകരിച്ചുകൊണ്ടുള്ള നൃത്തങ്ങൾക്കുവേണ്ടിയും ചായങ്ങൾ ധാരാളം ഉപയോഗപ്പെടുത്തുന്നു. കേരളത്തിലെ നാടോടിനൃത്തമായ പുലികളി, കടുവാകളി എന്നിവ ഇതിനുദാഹരണമാണ്. മഞ്ഞൾ, കരി, മഞ്ഞളും ചുണ്ണാമ്പും കൂട്ടിക്കലർത്തിയുണ്ടാക്കുന്ന ചുവപ്പുചായം എന്നിവയാണിതിന് ഉപയോഗിക്കുന്നത്. ആധുനിക കാലത്ത് പെയിന്റും ഉപയുക്തമാക്കുന്നുണ്ട്. കഥകളിക്കും തുള്ളലിനും മറ്റും ചുട്ടികുത്തുന്നതിന് പലതരം ചായങ്ങൾ ഉപയോഗിക്കുന്നു കാവിമണ്ണ്, വെളുത്ത പശമണ്ണ് ഇവ പന്നിക്കൊഴുപ്പിൽ ചാലിച്ച് ശരീരത്തും മുഖത്തും ചിത്രപ്പണികൾ നടത്തുക ആന്തമാൻ ദ്വീപിലെ ഓംഗകളുടെ ആചാരമാണ്.
ശരീരം മുറിച്ച് വടു സൃഷ്ടിച്ച് അതിൽ ചായംപിടിപ്പിക്കുന്നരീതി (taetooing) എല്ലാ രാജ്യങ്ങളിലും പ്രചാരമുള്ള ഒരു കലയാണ്. ഇത് ആജീവനാന്തം നിലനില്ക്കുന്നതുകൊണ്ടായിരിക്കാം ഇത്രയധികം പ്രചാരം നേടിയത്.
പരിഷ്കൃത രാജ്യങ്ങളിൽ ജീവിതത്തിന്റെ താഴേക്കിടയിലുള്ളവരാണ് പച്ചകുത്തലും വടു സൃഷ്ടിക്കലും നടത്തുന്നതെങ്കിൽ, പോളിനേഷ്യയിൽ ഏറ്റവും അധികം വടു ശരീരത്തുവരുത്തിയിട്ടുള്ളത് ഉന്നതസ്ഥാനീയരാണ്. ന്യൂസിലൻഡിലെ മാവോറികളുടെ ഇടയിലും ഇതേ രീതിയാണ് കണ്ടുവരുന്നത്.
പോളിനേഷ്യക്കാർ ശരീരത്തിന്റെ എല്ലാഭാഗങ്ങളിലും നാക്കിലും ഇത്തരം വടുക്കൾ ഉണ്ടാക്കാറുണ്ട്. പ്രത്യേകതരം ഡിസൈനുകൾ ഇതിനുപയോഗിച്ചുവരുന്നു. കല്ല്, ദന്തം, കൊമ്പ് എന്നിവ ചെത്തി സൂചിപോലെ കൂർപ്പിച്ച് കരിയിൽമുക്കി ശരീരത്ത് പ്രത്യേകരീതിയിൽ മുറിവുണ്ടാക്കുന്നു. ഈ മുറിവുകളിൽ സൂചിയിൽ പുരണ്ടിട്ടുള്ള കരി കടന്നുകൂടുകയും അവ വടുക്കൾക്കു നിറം നല്കുകയും ചെയ്യുന്നു. കറുത്ത തൊലിക്കാരായ ആസ്ട്രേലിയാക്കാരും നീഗ്രോകളും മറ്റൊരു രീതിയാണ് സ്വീകരിച്ചിട്ടുളളത്. ശരീരം മുറിപ്പെടുത്തി ചാരം, മഞ്ഞൾ ഇവയിട്ടുതിരുമ്മി തൊലി ഉത്തേജിപ്പിച്ച് കാലക്രമത്തിൽ കട്ടിപിടിപ്പിക്കുകയാണ് ഈ മാർഗം. ടാസ്മേനിയാക്കാർ, എസ്കിമോകൾ, മെലനേഷ്യക്കാർ, അമേരിക്കയിലെ ആദിവാസികൾ, ദക്ഷിണേന്ത്യയിലെ തോടവർഗക്കാർ എന്നിവരും ശരീരത്തിൽ വടുസൃഷ്ടിക്കുന്നതിൽ താത്പര്യമുള്ളവരാണ്. ടാസ്മേനിയാക്കാർ ഒരുതരം എണ്ണക്കുരുവിന്റെ (Candlenut) കരി വെള്ളത്തിൽ ചാലിച്ച് മുറിവുകളിൽ പിടിപ്പിക്കുന്നു. അരമുതൽ മുട്ടുവരെയാണ് ഈ വിധത്തിൽ അലങ്കരിക്കുന്നത്. പുരുഷപദവി നേടുന്നതിനുള്ള ഒരു ചടങ്ങാണിത്. ഈ അലങ്കരണം പൂർണമാകുന്നതിന് മാസങ്ങൾതന്നെ വേണ്ടിവരുന്നു. വടുനിർമ്മാണകലയിൽ വൈദഗ്ദ്ധ്യം സിദ്ധിച്ചവരെ ഇക്കാലമത്രയും കുട്ടിയുടെ വീട്ടിൽ താമസിപ്പിക്കുകയും വേണ്ടരീതിയിൽ സമ്മാനിച്ച് പ്രീതിപ്പെടുത്തുകയും ചെയ്യുന്നു. പെൺകുട്ടികൾക്ക് ലഘുവായ രീതിയിലേ ഇതു നടത്താറുള്ളു. ദക്ഷിണേന്ത്യയിലെ തോടവർഗക്കാർ സ്ത്രീകളുടെ മാറിടത്തിലും തോളുകളിലും വടു സൃഷ്ടിക്കാറുണ്ട്. പുരുഷൻമാരുടെ ഇടതുഭുജത്തിൽ ആഴത്തിലുണ്ടാക്കിയ മുറിപ്പാട് സാധാരണമാണ്. എരുമയെ കറക്കുമ്പോൾ ക്ഷീണം അനുഭവപ്പെടാതിരിക്കുന്നതിനുവേണ്ടിയാണത്രേ ഇതു ചെയ്യുന്നത്. പച്ചകുത്തിന് കേരളത്തിലുള്ളതിനേക്കാൾ പ്രചാരം തമിഴ്നാട്ടിലുണ്ട്.
ആധുനിക യുഗത്തിൽ അംഗസംസ്കരണകല ഒരു വ്യവസായമായിത്തന്നെ ഉയർന്നിട്ടുണ്ട്. മുഖസൗന്ദര്യത്തിനും കേശാലങ്കാരത്തിനും വസ്ത്രാലങ്കാരത്തിനും എന്നല്ല, നഖം പാകത്തിന് രൂപപ്പെടുത്തിക്കൊടുക്കുന്നതിനുവരെ ഇന്ന് പ്രത്യേകം പ്രത്യേകം സ്ഥാപനങ്ങൾ പ്രവർത്തിക്കുന്നുണ്ട്.
സിനിമ, നാടകം എന്നിവയുടെ പ്രചാരത്തോടുകൂടി മേക്കപ്പ് (Makeup) എന്ന കലതന്നെ വളരെയധികം പുരോഗമിച്ചിരിക്കുന്നു. സൗന്ദര്യസംരക്ഷണകലയെപ്പറ്റി പ്രതിപാദിക്കുന്ന പ്രസിദ്ധീകരണങ്ങളും ഇന്ന് സുലഭമാണ്. ചരിത്രാതീതകാലത്തു നടപ്പിലിരുന്നതും ഇന്ന് അപരിഷ്കൃതർ മാത്രം തുടർന്നുവരുന്നതുമാണ് ശരീരത്തിൽ ചായം പൂശുന്നരീതി. എന്നാൽ ഫാഷൻ (Fashion) എന്ന നിലയിൽ യൂറോപ്യൻരാജ്യങ്ങളിൽ ഇപ്പോൾ ഇത് പ്രചരിച്ചുതുടങ്ങിയിരിക്കുന്നു. വസ്ത്രം ധരിക്കുന്നതിനുപകരം ശരീരം പെയിന്റുചെയ്തു ഭംഗിപ്പെടുത്തുകയാണ് ഈ രീതി. ഇറ്റലിക്കാരനായ മോണാഷെസി (Monachesi) ഈ കലയിൽ പ്രാഗല്ഭ്യം നേടിയ ചിത്രകാരനാണ്. ശാരീരികവൈരൂപ്യങ്ങൾ അകറ്റുന്നതിനുണ്ടായിട്ടുളള ശാസ്ത്രീയമായ നേട്ടങ്ങളിൽ ഏറ്റവും പ്രാധാന്യമർഹിക്കുന്നത് പ്ളാസ്റ്റിക് സർജറിയാണ്.
പുറത്തേക്കുള്ള കണ്ണികൾ
വർഗ്ഗം:സംസ്കാരം വർഗ്ഗം:സൗന്ദര്യശാസ്ത്രം
വേട്ടാളൻ
കടന്നൽ വർഗത്തിൽപ്പെട്ട വെസ്പിഡേ കുടുംബത്തിലെ ഒരു ഒരു ഉപ കുടുംബം ആണ് വേട്ടാളന്മാരുടേത്. ഇപ്പോൾ ഏതാണ്ട് 200 ഓളം ജെനുസിൽ പെട്ട വേട്ടാളന്മാരെ തിരിച്ചറിഞ്ഞിട്ടുണ്ട്, ഇതിൽ തന്നെ 3200 ഉപവർഗങ്ങൾ വരും. വേട്ടയാടി ഇരകെളെ പിടിക്കുന്നതിനാലാവണം വേട്ടാളൻ എന്ന് വിളിക്കുന്നത്,സ്വന്തം ഭാരത്തെക്കാൾ കൂടുതൽ ഭാരം ഇവക്ക് എടുത്ത് പറക്കാൻ കഴിയും,മണ്ണും വെള്ളവും ഉപപയോഗിച്ച് കൂടുണ്ടാക്കുന്നവരും ഉണങ്ങിയ മരത്തിൽ കൂടുണ്ടാക്കുന്നവരും ഉണ്ട്,ചിലന്തിളെയും പച്ചതുള്ളനെയും എടുത്ത് പറക്കുന്നത് കാണാം.
എൻടിപിസി ലിമിറ്റഡ്
പരിസ്ഥിതി സംരക്ഷണത്തിന് പ്രാധാന്യം നൽകി വൈദ്യുതി വിതരണവും കൈകാര്യവും ചെയ്യുന്ന ഇന്ത്യയിലെ ഒരു പൊതുമേഖലാ സ്ഥാപനമാണ് '''എൻ‌ടി‌പി‌സി ലിമിറ്റഡ്. നേരത്തെ നാഷണൽ തെർമൽ പവർ കോർപ്പറേഷൻ ലിമിറ്റഡ്'''  എന്ന പേരിലാണ് അറിയപ്പെട്ടിരുന്നത്.ഇന്ത്യൻ സർക്കാറിൻറെ പ്രോത്സാഹനം ലഭിച്ചുകൊണ്ടിരിക്കുന്ന ഈ കമ്പനി, കമ്പനി ആക്റ്റ് 1956 പ്രകാരം സംയോജിപ്പിച്ച സ്ഥാപനമാണ്. ന്യൂഡൽഹിയിലാണ് ആസ്ഥാനം. ഇന്ത്യയിലെ സർക്കാർ ഉടമസ്ഥതയിലുള്ള ഊർജ്ജ വിതരണ കമ്പനികൾക്കും സ്റ്റേറ്റ് ഇലക്ട്രിസിറ്റി ബോർഡുകൾക്കും വൈദ്യുതി ഉൽപാദിപ്പിക്കുകയും വിൽക്കുകയും ചെയ്യുക എന്നതാണ് എൻ‌ടി‌പി‌സിയുടെ പ്രധാന കർത്തവ്യം. എഞ്ചിനീയറിംഗ്, പ്രോജക്ട് മാനേജ്മെന്റ്, കൺസ്ട്രക്ഷൻ മാനേജ്മെന്റ്, പവർ പ്ലാന്റുകളുടെ പ്രവർത്തനവും മാനേജ്മെന്റും ഉൾപ്പെടുന്ന കൺസൾട്ടൻസി, ടേൺകീ പ്രോജക്ട് കരാറുകളും കമ്പനി ഏറ്റെടുക്കുന്നു.
വേട്ടാളൻ
References
വർഗ്ഗം:ഷഡ്‌പദങ്ങൾ വർഗ്ഗം:ഹൈമനോപ്റ്റെറ വർഗ്ഗം:കടന്നലുകൾ
എൻടിപിസി ലിമിറ്റഡ്
എണ്ണ, വാതക പര്യവേക്ഷണം, കൽക്കരി ഖനന പ്രവർത്തനങ്ങൾ എന്നിവയിലും കമ്പനി ഏർപ്പെട്ടിട്ടുണ്ട്. 62,086 മെഗാവാട്ട് വൈദ്യുതി ഉൽപാദന ശേഷിയുള്ള ഇന്ത്യയിലെ ഏറ്റവും വലിയ വൈദ്യുതി കമ്പനിയാണിത്. കമ്പനിക്ക് ഏകദേശം ഉണ്ടെങ്കിലും. മൊത്തം ദേശീയ ശേഷിയുടെ 16% മൊത്തം production ർജ്ജോൽപാദനത്തിന്റെ 25% ത്തിലധികം സംഭാവന ചെയ്യുന്നു, കാരണം അതിന്റെ plants ർജ്ജ നിലയങ്ങൾ ഉയർന്ന ദക്ഷതയോടെ പ്രവർത്തിപ്പിക്കുന്നതിൽ ശ്രദ്ധ കേന്ദ്രീകരിക്കുന്നു (ദേശീയ പി‌എൽ‌എഫ് നിരക്കായ 64.5% നെ അപേക്ഷിച്ച് ഏകദേശം 80.2%). എൻ‌ടി‌പി‌സി നിലവിൽ പ്രതിമാസം 25 ബില്ല്യൺ യൂണിറ്റ് വൈദ്യുതി ഉത്പാദിപ്പിക്കുന്നു.
എൻ‌ടി‌പി‌സി നിലവിൽ 55 പവർ സ്റ്റേഷനുകൾ പ്രവർത്തിക്കുന്നു (24 കൽക്കരി, 7 സംയോജിത സൈക്കിൾ ഗ്യാസ് / ലിക്വിഡ് ഇന്ധനം, 2 ജലവൈദ്യുതി, 1 കാറ്റ്, 11 സൗരോർജ്ജ പദ്ധതികൾ). സംയുക്ത സംരംഭങ്ങളുടെയോ അനുബന്ധ സ്ഥാപനങ്ങളുടെയോ ഉടമസ്ഥതയിലുള്ള 9 കൽക്കരിയും 1 ഗ്യാസ് സ്റ്റേഷനും ഇവിടെയുണ്ട്.
1975 ൽ ഇന്ത്യാ ഗവൺമെന്റ് ഇത് സ്ഥാപിച്ചു, ഇപ്പോൾ 30.06.2016 ന് 54.74% ഓഹരി കൈവശമുണ്ട് (2004, 2010, 2013, 2014, 2016, 2017 എന്നിവയിൽ ഓഹരി വിഭജിച്ചതിന് ശേഷം)   2010 മെയ് മാസത്തിൽ എൻ‌ടി‌പി‌സിക്ക് മഹാരത്ന പദവി കേന്ദ്രസർക്കാർ നൽകി, ഈ പദവി ലഭിച്ച നാല് കമ്പനികളിൽ ഒന്ന്. 2016 ലെ ഫോർബ്സ് ഗ്ലോബൽ 2000 ൽ ഇത് 400 ആം സ്ഥാനത്താണ്.
പ്രവർത്തനങ്ങൾ
ഇന്ത്യയിലെ 70 സ്ഥലങ്ങളിൽ നിന്നും ശ്രീലങ്കയിൽ ഒരു സ്ഥലത്തുനിന്നും ബംഗ്ലാദേശിലെ 2 സ്ഥലങ്ങളിൽ നിന്നും എൻ‌ടി‌പി‌സി പ്രവർത്തിക്കുന്നു. ആസ്ഥാനം : ഇന്ത്യയിൽ ഇതിന് 8 പ്രാദേശിക ആസ്ഥാനങ്ങളുണ്ട്.:
ബാഹ്യ ലിങ്കുകൾ
വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ വർഗ്ഗം:നിഫ്റ്റി വർഗ്ഗം:സെൻസെക്സ്
ഹാവോ ജിംഗ്ഫാംഗ്
ഹാവോ ജിംഗ്ഫാംഗ് ( Chinese       ; ജനനം: 27 ജൂലൈ 1984), ഒരു ചൈനീസ് സയൻസ് ഫിക്ഷൻ എഴുത്തുകാരിയാണ്. 2016 ൽ കെൻ ലിയു വിവർത്തനം ചെയ്ത ഫോൾഡിംഗ് ബീജിംഗിനുള്ള മികച്ച നോവലെറ്റിനുള്ള ഹ്യൂഗോ അവാർഡ് അവർ നേടി.
ജീവചരിത്രം
2002 ൽ, ഒരു ഹൈസ്കൂൾ വിദ്യാർത്ഥിനിയെന്ന നിലയിൽ, നാലാമത്തെ ദേശീയ ഹൈസ്കൂൾ "ന്യൂ കൺസെപ്റ്റ്" എഴുത്ത് മത്സരത്തിൽ ( 新概念作文大赛 ) ഒന്നാം സമ്മാനം നേടി. 2016 ൽ, ഫോൾഡിംഗ് ബീജിംഗ് എന്ന കൃതിക്ക് മികച്ച നോവലെറ്റിനുള്ള ഹ്യൂഗോ അവാർഡ് നേടി. ഹ്യൂഗോ അവാർഡ് നേടിയ ആദ്യത്തെ ചൈനീസ് വനിതയായി.
സ്വകാര്യ ജീവിതം
ഹാവോ വിവാഹിതനും ഒരു മകളുമുണ്ട്.
ബാഹ്യ ലിങ്കുകൾ
വർഗ്ഗം:1984-ൽ ജനിച്ചവർ വർഗ്ഗം:21-ആം നൂറ്റാണ്ടിലെ വനിതാ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ
ബവേറിയ
ജർമനിയിലെ ഏറ്റവും വലിയ സംസ്ഥാനമാണ് ബവേറിയ അഥവാ ബയേൺ. (Freistaat Bayern,, Free State of Bavaria, (Freistaat Bayre, Freistood Boajan/Baijaan, Main-Franconian: Freischdood Bayan; Bavorsko). ജർമനിയുടെ തെക്ക് കിഴക്ക് ഭാഗത്തായി സ്ഥിതി ചെയ്യുന്ന ഈ സംസ്ഥാനത്തിന്റെ വിസ്തീർണ്ണം 70,548 ചതുരശ്ര കിലോമീറ്റർ ആണ്, ഇത്  ജർമനിയുടെ വിസ്തീർണ്ണതിതിന്റെ അഞ്ചിൽ ഒരു ഭാഗത്തോളം വരും.  1.25 കോടി ജനങ്ങൾ നിവസിക്കുന്ന ഈ സംസ്ഥാനം ജർമനിയിലെ ഏറ്റവും അധികം ജനസംഖ്യയുള്ള രണ്ടാമത്തെ സംസ്ഥാനവുമാണ്. മ്യൂണിച്ച് ആണ് തലസ്ഥാനം
ചോരച്ചീര
തോട്ടങ്ങളിൽ ഒരടിയോളം പൊക്കത്തിൽ പടർന്ന് വളരുന്ന ഒരു കുറ്റിച്ചെടിയാണ് ചോരച്ചീര. ഇലയും തണ്ടും വയലറ്റ് നിറമാണ്. പൂക്കൾ വെള്ള നിറത്തിലുള്ളവയാണ്.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ
ഈറ്റപൊളപ്പൻ
ഈറ്റപൊളപ്പൻ, ഇംഗ്ലീഷിലെ പേര് Blyth's Reed Warbler എന്നാണ്. ശാസ്ത്രീയ നാമം Acrocephalus dumetorum എന്നുമാണ്. ബ്രിട്ടീഷ് ജന്തുശാസ്ത്രജ്ഞൻ എഡ്വാർഡ് ബ്ലിത്തിന്റെ ബഹുമാനാർത്ഥമാണ് ഈ പേര്. ഇവ തണുപ്പുകാലത്ത്ഭാരതം, ശ്രീലങ്ക എന്നിവിടങ്ങളീലേക്ക് ദേശാടനം നടത്താറുണ്ട്. ചപ്പുചവറുകളിലാണ് സാധാരണ കാണുന്നത്. ചതുപ്പുകളിൽ ഇവയെ കാണാറില്ല. പ്രാണികളും ചെറുപഴങ്ങളുമാണ് ഭക്ഷണം
പ്രജനനം
ഇവ ഏഷ്യ, യൂറോപ്പിന്റെ കിഴക്കേ അറ്റം എന്നിവിടങ്ങളിലാണ് പ്രജനനം നടത്തുന്നത്. കുറ്റിച്ചെടികൾക്കിടയിലാണ് കൂടു് ഉണ്ടാക്കുന്നത്. 4-6 വരെ മുട്ടകളിടും.
രൂപവിവരണം
12.5 സെ.മീ മുതൽ 14 സെ.മീ വരെ നീളാം കാണും. മുകൾ വശം തവിട്ടുകലർന്ന കറുപ്പുനിറം. അടിവശം നരച്ചതാണ്. പൂവനും പിടയും കാഴ്ചയിൽ ഒരുപോലെയാണ്.
ജയ് ഭീം കോമ്രേഡ്
ആനന്ദ് പട്‌വർദ്ധൻ സംവിധാനം ചെയ്ത് 2011-ൽ പുറത്തിറങ്ങിയ ഡോക്യുമെന്ററിയാണ് ജയ് ഭീം കോമ്രേഡ്. ദളിതർക്കെതിരെയുള്ള മൃഗീയമായ പീഡനങ്ങളുടെ സത്യാവസ്ഥ അടയാളപ്പെടുത്തുന്നു ഈ ചിത്രം.
സംഗ്രഹം
പതിനാല് വർഷമെടുത്ത് ചിത്രീകരണം പൂർത്തിയാക്കിയ ജയ് ഭീം കോമ്രേഡ് മഹാരാഷ്ട്രയിലെ ദളിതരുടെ പ്രതിഷേധത്തിന്റെ സംഗീതത്തിനെ പിന്തുടരുന്നു. 1997-ൽ മുംബൈയിൽ ദളിതരുടെ രമാബായി കോളനിയിലെ അംബേദ്കർ പ്രതിമ ചെരുപ്പുമാല ചാർത്തി അപമാനിക്കപ്പെട്ടു. ഇതറിഞ്ഞ് തെരുവിലേക്കിറങ്ങിയ താമസക്കാരുടെ നേരേ പോലീസ് വെടിയുതിർക്കുകയും 10 പേർ കൊല്ലപ്പെടുകയും ചെയ്തു. കവിയും ഗായകനുമായ വിലാസ് ഘോഗ്രെ ഇതിൽ പ്രതിഷേധിച്ച് ആത്മഹത്യ ചെയ്തു. ദളിതരുടെ പ്രതിഷേധ ഗാനങ്ങളിലും കവിതകളിലും കൂടി ഈ സംഭവവും അതിന്റെ പരിണതഫലങ്ങളും അന്വേഷിക്കുകയാണ് ഈ ചിത്രം.
പുറമെ നിന്നുള്ള കണ്ണികൾ
വർഗ്ഗം:ഇന്ത്യൻ ഹ്രസ്വചലച്ചിത്രങ്ങൾ വർഗ്ഗം:ബി.ആർ. അംബേദ്കർ
യൂജെനിയ കാൻഡൊലീന
ബ്രസീലിലെ അറ്റ്ലാന്റിക് മഴക്കാടുകളിൽ നിന്നുള്ള കാംബുയി റോക്സോ ("purple cambuí") അല്ലെങ്കിൽ മുർട്ടിൻഹ ("little myrtle") എന്ന പ്രാദേശിക പോർട്ടുഗീസ് നാമമുള്ള ഒരു വൃക്ഷമാണ് റെയിൻഫോറസ്റ്റ് പ്ലം എന്നും അറിയപ്പെടുന്ന യൂജെനിയ കാൻഡൊലീന. വന്യമായ അവസ്ഥയിൽ തികച്ചും അപൂർവ്വമായ ഈ വൃക്ഷം ഇതിൻറെ തെളിഞ്ഞ പച്ചനിറമുള്ള ഇലകളും പർപ്പിൾ-ബ്ലാക്ക് പഴങ്ങളും നിറഞ്ഞ സവിശേഷതയാൽ ലാന്റ്സ്കേപ്പിംഗിന് പരിമിതമായ രീതിയിൽ ഉപയോഗിക്കുന്നു. പത്തൊൻപതാം നൂറ്റാണ്ടിലെ സ്വിസ്‌സർലാന്റുകാരനായ സസ്യശാസ്ത്രജ്ഞൻ അഗസ്റ്റിൻ പിരമിസ് ഡി കാൺഡോളിൻറെ പേരിലാണ് യൂജെനിയ കാൻഡൊലീന അറിയപ്പെടുന്നത്. സാധാരണ നാമമായ കാംബുയി എന്നാൽ ടൂപി-ഗ്വാറാനി ഭാഷയിൽ "നേർത്ത ശാഖകളുള്ള വൃക്ഷം" എന്നാണ് അർത്ഥമാക്കുന്നത്.
വിവരണം
ഒരു പൂർണ്ണവളർച്ചയെത്തിയ യൂജെനിയ കാൻഡൊലീന വൃക്ഷം ഏകദേശം 3 മുതൽ 6 വരെ മീറ്റർ വരെ ഉയരത്തിൽ വളരുകയും 2 മീറ്റർ വരെ വിസ്താരത്തിൽ വൃത്താകാരമോ കോണാകൃതിയോടുകൂടിയതോ ആയ മേലാപ്പോടുകൂടി സ്ഥിതിചെയ്യുന്നു. തുരുമ്പുനിറമാർന്ന-തവിട്ടുനിറമുള്ള തളിരിലകൾ മഞ്ഞനിറത്തിലേയ്ക്കും പിന്നീട് ആഴമുള്ള കടുംപച്ച വർണ്ണത്തിലേയ്ക്കും മാറുന്നു. ചുവന്ന തവിട്ടുനിറമുള്ള മരത്തൊലി സ്വാഭാവികമായി തടിയിൽനിന്ന് ഉരിഞ്ഞുപോകുകയും ഉള്ളിലെ മിനുസമാർന്ന ഇളംചുവപ്പുനിറമുളള തടിയെ വെളിവാക്കുകയും ചെയ്യുന്നു.
കൃഷി
യൂജെനിയ കാൻഡൊലീനയുടെ വംശവർദ്ധനവ് നടക്കുന്നത് വിത്തുകളിലൂടെയാണ്. പൂർണ്ണ സൂര്യപ്രകാശത്തിൽ പുഷ്ടിയോടെ വളരുന്ന ഇവയിൽ നിന്ന് രണ്ടു വർഷത്തിനുള്ളിൽത്തന്നെ ഫലം ലഭിക്കുകയും ചെയ്യുന്നു. പൂക്കളുടെയും ഫലങ്ങളുടെയും സീസണിൽ വൃക്ഷങ്ങൾക്കു നല്ല ജലസേചനം ആവശ്യമാണ്.
അവലംബം
വർഗ്ഗം:ബ്രസീലിലെ മരങ്ങൾ വർഗ്ഗം:മൈർട്ടേസീ
സൈനികൻ
പദോൽപ്പത്തി
സൈനികൻ എന്ന വാക്ക് മധ്യ ഇംഗ്ലീഷ് പദമായ soudeour നിന്നാണ് ഉരുത്തിരിഞ്ഞത്. ഈ വാക്കുകൾ ആത്യന്തികമായി ലാറ്റിൻ പദമായ solidus നിന്ന് ഉരുത്തിരിഞ്ഞു. ബൈസന്റൈൻ സാമ്രാജ്യത്തിൽ ഉപയോഗിച്ച ഒരു പുരാതന റോമൻ നാണയത്തെ പരാമർശിക്കുന്നു.
തൊഴിൽ പദവികൾ
മിക്ക സൈന്യങ്ങളിലും "സൈനികൻ" എന്ന വാക്ക് കൂടുതൽ പൊതുവായ അർത്ഥം സ്വീകരിച്ചിരിക്കുന്നത് സൈനിക തൊഴിലുകളുടെ വർദ്ധിച്ചു വരുന്ന സ്പെഷ്യലൈസേഷൻ കാരണം വിവിധ മേഖലകളിൽ അറിവും നൈപുണ്യവും ആവശ്യമാണ്. തൽഫലമായി, "സൈനികരെ" ഒരു വ്യക്തിയുടെ സൈനിക അധിനിവേശ പ്രത്യേകത, സേവനം, അല്ലെങ്കിൽ സൈനിക ജോലിയുടെ ശാഖ, അവരുടെ തരം യൂണിറ്റ്, അല്ലെങ്കിൽ പ്രവർത്തനപരമായ തൊഴിൽ അല്ലെങ്കിൽ സാങ്കേതിക ഉപയോഗം എന്നിവ പ്രതിഫലിപ്പിക്കുന്ന പേരുകളോ റാങ്കുകളോ പരാമർശിക്കുന്നു.
ചില സൈനികരിൽ, നിർബന്ധിതർ അല്ലെങ്കിൽ ഡ്രാഫ്റ്റികൾ പോലുള്ളവർ ഒരൊറ്റ പരിമിതമായ കാലയളവാണ് നൽകുന്നത്. മറ്റുള്ളവർ വിരമിക്കൽ വരെ സേവിക്കാൻ തിരഞ്ഞെടുക്കുന്നു; തുടർന്ന് അവർക്ക് ഒരു പെൻഷനും മറ്റ് ആനുകൂല്യങ്ങളും ലഭിക്കും. അമേരിക്കൻ ഐക്യനാടുകളിൽ സൈനിക അംഗങ്ങൾക്ക് 20 വർഷത്തിന് ശേഷം വിരമിക്കാം. മറ്റ് രാജ്യങ്ങളിൽ, സേവന കാലാവധി 30 വർഷമാണ്, അതിനാൽ "30 വർഷത്തെ മനുഷ്യൻ" എന്ന പദം.
സൈനികരായി സ്ത്രീകൾ
ഐക്യരാഷ്ട്രസഭയുടെ കണക്കനുസരിച്ച്, ലോകമെമ്പാടുമുള്ള സൈനികരിൽ 10–30% സ്ത്രീകളാണ്. 70-90% പുരുഷന്മാരാണ്.
പുറത്തേക്കുള്ള കണ്ണികൾ
വർഗ്ഗം:സൈനികർ
ഹാൻസ് ലിപ്പർഹേ
ജർമ്മൻ - ഡച്ച് കണ്ണട നിർമ്മാതാവായിരുന്നു ഹാൻസ് ലിപ്പർഹേ (ഏകദേശം 1570 - അടക്കം ചെയ്തത് 29 സെപ്റ്റംബർ 1619). അദ്ദേഹം ജോഹാൻ ലിപ്പർഷേ അല്ലെങ്കിൽ ലിപ്പർഷേ എന്നും അറിയപ്പെടുന്നു. ദൂരദർശിനിയുടെ പേറ്റന്റ് നേടാൻ ആദ്യം ശ്രമിച്ചത് അദ്ദേഹമാണ് എന്നതിനാൽ ആ കണ്ടുപിടുത്തവുമായി അദ്ദേഹം സാധാരണയായി ബന്ധപ്പെട്ടിരിക്കുന്നു. എന്നിരുന്നാലും, ആദ്യമായി ഒരു ദൂരദർശിനി നിർമ്മിച്ചത് അദ്ദേഹമാണോ എന്ന് വ്യക്തമല്ല.
ജീവചരിത്രം
ഇപ്പോഴത്തെ പടിഞ്ഞാറൻ ജർമ്മനിയിലെ വെസലിൽ 1570-ൽ ആണ് ലിപ്പർഹേ ജനിച്ചത്. 1594-ൽ ഇപ്പോൾ നെതർലാൻഡിലുള്ള സീലാൻഡ് പ്രവിശ്യയുടെ തലസ്ഥാനമായ മിഡൽബർഗിൽ സ്ഥിരതാമസമാക്കിയ അദ്ദേഹം അതേ വർഷം തന്നെ വിവാഹം കഴിക്കുകയും 1602-ൽ സീലാൻഡിലെ പൗരനായി മാറുകയും ചെയ്തു. അക്കാലത്ത് അദ്ദേഹം ലെൻസ് ഗ്രൈൻഡറും കണ്ണട നിർമ്മാതാവും ആയിത്തീരുകയും ഒരു കട സ്ഥാപിക്കുകയും ചെയ്തു. 1619 സെപ്റ്റംബറിൽ മരിക്കുന്നതുവരെ അദ്ദേഹം മിഡൽബർഗിൽ തുടർന്നു.
ദൂരദർശിനിയുടെ കണ്ടുപിടുത്തം
റിഫ്രാക്റ്റിംഗ് ടെലിസ്‌കോപ്പിന്റെ ആദ്യകാല രേഖാമൂലമുള്ള റെക്കോർഡിന്റെ പേരിലാണ് ഹാൻസ് ലിപ്പർഹേ അറിയ്പ്പെടുന്നത്. 1608-ൽ ആണ് അദ്ദേഹം പേറ്റന്റ് ഫയൽ ചെയ്തത്. ഒപ്റ്റിക്കൽ ഉപകരണങ്ങളുമായുള്ള അദ്ദേഹത്തിന്റെ പ്രവർത്തനം, പതിമൂന്നാം നൂറ്റാണ്ടിൽ വെനീസിലും ഫ്ലോറൻസിലും ആരംഭിച്ച്, പിന്നീട് നെതർലാൻഡ്സിലേക്കും ജർമ്മനിയിലേക്കും വ്യാപിച്ച വ്യാപാരമായ കണ്ണടയുടെ നിർമ്മാതാവ് എന്ന നിലയിലുള്ള അദ്ദേഹത്തിന്റെ പ്രവർത്തനത്തിൽ നിന്ന് വളർന്നുവന്നതാണ്.
റ്റൊരു ഡച്ച് ഉപകരണ നിർമ്മാതാവായ ജേക്കബ് മെറ്റിയസിന്റെ പേറ്റന്റിന് ഏതാനും ആഴ്ചകൾക്ക് മുമ്പ്, 1608 ഒക്‌ടോബർ 2-ന് നെതർലാൻഡ്‌സിന്റെ സ്റ്റേറ്റ് ജനറൽ ഓഫീസിൽ ലിപ്പർഹേ തന്റെ ഉപകരണത്തിന്റെ പേറ്റന്റിനായി അപേക്ഷിച്ചു. കണ്ടുപിടിത്തത്തിന് സമാനമായ അവകാശവാദം മറ്റ് കണ്ണട നിർമ്മാതാക്കളും ഉന്നയിച്ചിരുന്നതിനാൽ ലിപ്പർഹേയ്ക്ക് പേറ്റന്റ് ലഭിക്കാതെ പോയി. എന്നാൽ അദ്ദേഹത്തിന്റെ ഡിസൈനിന്റെ പകർപ്പുകൾക്ക് ഡച്ച് സർക്കാർ അദ്ദേഹത്തിന് മികച്ച പ്രതിഫലം നൽകി.
ലിപ്പർഹേ തന്റെ കണ്ടുപിടുത്തത്തിലേക്ക് എങ്ങനെ വന്നു എന്നതിന് നിരവധി കഥകളുണ്ട്. ഒരു പതിപ്പ് ലിപ്പർഹേ തന്റെ കടയിൽ ലെൻസുകൾ ഉപയോഗിച്ച് കളിച്ചുകൊണ്ടിരുന്ന കുട്ടികൽ രണ്ട് ലെൻസിലൂടെ നോക്കുമ്പോൾ ദൂരെയുള്ള കാലാവസ്ഥയെ എങ്ങനെ അടുത്തറിയാൻ കഴിയുമെന്ന് അഭിപ്രായപ്പെടുന്നത് കേട്ടതിൽ നിന്നാണെന്നാണ്. മറ്റ് കഥകളിൽ ലിപ്പർഹേയുടെ അപ്രന്റീസ് ആണ് ഈ ആശയം കൊണ്ടുവന്നത് അല്ലെങ്കിൽ മറ്റൊരാളുടെ കണ്ടെത്തൽ ലിപ്പർഹേ പകർത്തുകയായിരുന്നു എന്ന് പറയുന്നു. ലിപ്പർഹേയുടെ യഥാർത്ഥ ഉപകരണം രണ്ട് കോൺവെക്‌സ് ലെൻസുകളോ, കോൺകേവ് കോൺകേവ് ലെൻസുകളോ ഉള്ളതായിരുന്നു. ഈ "ഡച്ച് പെർസ്പെക്റ്റീവ് ഗ്ലാസിന്" (" ടെലസ്കോപ്പ് " എന്ന പേര് മൂന്ന് വർഷത്തിന് ശേഷം ജിയോവാനി ഡെമിസിയാനി ഉപയോഗിച്ചതാണ്) മൂന്ന് മടങ്ങ് (അല്ലെങ്കിൽ 3X) മാഗ്നിഫിക്കേഷൻ ഉണ്ടായിരുന്നു.
ചന്ദ്രനിലെ ഗർത്തം ആയ ലിപ്പർഷേ, മൈനർ ഗ്രഹമായ 31338 ലിപ്പർഹേ, എക്സോപ്ലാനറ്റ് ലിപ്പർഹേ (55 കാൻക്രി ഡി) എന്നിവ അദ്ദേഹത്തിന്റെ പേരിലാണ് അറിയപ്പെടുന്നത്.
പുറം കണ്ണികൾ
വർഗ്ഗം:1619-ൽ മരിച്ചവർ വർഗ്ഗം:16-ആം നൂറ്റാണ്ടിൽ ജനിച്ചവർ വർഗ്ഗം:ഡച്ച് കണ്ണടനിർമ്മാതാക്കൾ
ചെൽസി കാമിൽ പിന്നിക്സ്
MD ആൻഡേഴ്സൺ കാൻസർ സെന്ററിലെ (MDACC) റേഡിയേഷൻ ഓങ്കോളജി അസോസിയേറ്റ് പ്രൊഫസറും റെസിഡൻസി പ്രോഗ്രാമിന്റെ ഡയറക്ടറുമായ ഒരു അമേരിക്കൻ ഓങ്കോളജിസ്റ്റാണ് ചെൽസി കാമിൽ പിന്നിക്സ്. 2012-ൽ ഫാക്കൽറ്റിയിൽ ചേർന്ന അവരുടെ ഗവേഷണം ലിംഫോമ ബാധിച്ച രോഗികളുടെ ഫലങ്ങൾ മെച്ചപ്പെടുത്താൻ നോക്കുന്നു.
ബാൾട്ടിമോർ കൗണ്ടിയിലെ മേരിലാൻഡ് സർവ്വകലാശാലയിൽ ബിരുദാനന്തര ബിരുദത്തിനായി പിന്നിക്സ് ചേർന്നു. അവിടെ അവർ ബയോകെമിസ്ട്രി പഠിച്ചു. അവർ മേയർഹോഫ് സ്കോളർഷിപ്പ് പ്രോഗ്രാമിലെ അംഗമായിരുന്നു. മെഡിക്കൽ ബിരുദത്തിനായി അവർ പെൻസിൽവാനിയ സർവകലാശാലയിലേക്ക് മാറി. 2007-ൽ എംഡി-പിഎച്ച്ഡി പൂർത്തിയാക്കി. അവർക്ക് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് മെഡിക്കൽ സയൻസ് സ്കോളർഷിപ്പും NIH റൂത്ത് എൽ. കിർഷ്‌സ്റ്റീൻ നാഷണൽ റിസർച്ച് സർവീസ് അവാർഡും ലഭിച്ചു. 2010-ൽ MDACC യിൽ പോസ്റ്റ്ഡോക്ടറൽ ഗവേഷണം പൂർത്തിയാക്കാൻ UNCF അവളെ പിന്തുണച്ചു.
വിദ്യാർത്ഥി മലയാളവേദി
പൊതുരംഗത്ത് മലയാള ഭാഷയുടെ സമഗ്രപുരോഗതി ലക്ഷ്യമാക്കി പ്രവർത്തിക്കുന്ന സംഘടനയായ മലയാളഐക്യവേദിയുടെ വിദ്യാർത്ഥിക്കൂട്ടായ്മയാണ് വിദ്യാർത്ഥി മലയാളവേദി
ചരിത്രം
മലബാറിൽ 178 സ്കൂളുകളിൽ പുതുതായി പ്ലസ് റ്റൂ കോഴ്സുകൾ ആരംഭിച്ചപ്പോൾ ഒമ്പതു സ്കൂളുകളിൽ മലയാള പഠനത്തിന് അവസരമില്ലാത്ത അവസ്ഥയോടുള്ള പ്രതികരണമായി,2010ൽ കോഴിക്കോട് ജില്ലയിലെ പുറമേരിയിൽ കടത്തനാട് രാജാസ് ഹൈസ്കൂളിലാണ് വിദ്യാർത്ഥി മലയാളവേദിയുടെ ആദ്യത്തെ ഘടകം രൂപീകരിക്കുന്നത്. രാഷ്ട്രീയ വ്യത്യാസമില്ലാതെ എല്ലാ വിദ്യാർത്ഥികളെയും ഉൾക്കൊള്ളുന്ന വിദ്യാർത്ഥി മലയാളവേദി വിവിധ കോളേജുകളിലും സർവ്വകലാശാലകളിലും പ്രവർത്തിക്കുന്നു.
അവലംബം
വർഗ്ഗം:വിദ്യാർത്ഥിസംഘടനകൾ വർഗ്ഗം:മലയാളം
മിർസീരിയ ഡൂബിയ
പെറുവിലെയും ബ്രസീലിലെയും ആമസോൺ മഴക്കാടുകളിലെ നദീതീരങ്ങളിൽ നിന്നുള്ള ചെറിയ കുറ്റിച്ചെടിയായ ഒരു വൃക്ഷം ആണ് സാധാരണയായി ക്യാമു ക്യാമു, ക്യാമുക്യാമു, കകരി, ക്യാമൊക്യാമൊ, എന്നെല്ലാം അറിയപ്പെടുന്ന മിർസീരിയ ഡൂബിയ. 3-5 മീറ്റർ (9.8-16.4 അടി) ഉയരത്തിൽ വളരുകയും ചുവന്ന / പർപ്പിൾ ചെറി പോലെയുള്ള പഴങ്ങൾ വഹിക്കുകയും ചെയ്യുന്നു. പുതിയ പഴങ്ങളിൽ 2-3% വരെ വിറ്റാമിൻ സി കാണപ്പെടുന്നു.
പുറം കണ്ണികൾ
വർഗ്ഗം:ബ്രസീലിലെ മരങ്ങൾ വർഗ്ഗം:മൈർട്ടേസീ
ബ്രിഡ്ജ് ഓഫ് ഫ്ളവേഴ്സ് (പാലം)
ഒരു ട്രോളി പാലം എന്ന നിലയിൽ
കോൾറെയിനിലേയ്ക്ക് ചരക്കുകൾ നേരിട്ട് കയറ്റിക്കൊണ്ടുപോകാൻ 1908- ൽ ഷെൽബർനെ വെള്ളച്ചാട്ടവും കോൾറിൻ സ്ട്രീറ്റ് റെയിൽവേയും 20,000 ഡോളറിനു നിർമ്മിച്ചു. സമീപമുള്ള ഇരുമ്പ് പാലത്തിന് 20 ടൺ ഭാരമുള്ള പരിധി നിശ്ചയിച്ചിരുന്നതിനാൽ ഈ കോൺക്രീറ്റ് പാലം ആവശ്യമായിരുന്നു. 1890 ൽ നിർമിച്ച ഇരുമ്പ് പാലമായ ട്രസ് ബ്രിഡ്ജ് ഇപ്പോഴും വാഹനങ്ങൾക്ക് തുറന്നിടുന്നു. ബക്ലൻഡിൽ രണ്ട് പാലങ്ങൾ മിക്കവാറും ഇരുവശങ്ങളിലായി.അവസാനിക്കുന്നു..
ഓട്ടോമൊബൈൽ ഉപയോഗം വർദ്ധിക്കാൻ തുടങ്ങിയതോടെ കൂടുതൽ ട്രക്കുകൾ എത്തി തുടങ്ങി. സ്ട്രീറ്റ് റെയിൽവേ (ട്രോലി) കമ്പനി 1927- ൽ പാപ്പരാവുകയും ചെയ്തു. റെയിൽവേയുടെ ചരിത്രം ഷെൽബർനെ ഫാൾസ് ട്രോലി മ്യൂസിയത്തിൽ സൂക്ഷിച്ചിരിക്കുന്നു
ഒരു ഉദ്യാനം എന്ന നിലയിൽ
1975- ൽ, ഷെൽബർനിലെ വെള്ളച്ചാട്ടത്തിന്റെ ഒരു ഫോട്ടോഗ്രാഫി പഠനം നടത്തി. പാലത്തിന്റെ ഘടന വഷളാക്കിയത് നഗരത്തിലെ ആശങ്കകളിലൊന്നാണ്. 1981- ൽ, ഫണ്ട് ഉയർത്തി ആരെങ്കിലും പാലം സ്വന്തമാക്കാനും ഒരു പഠനം കമ്മീഷൻ ചെയ്തു. 580,000 ഡോളർ അറ്റകുറ്റപ്പണികൾ ബ്രിഡ്ജിൽ നിർമ്മിക്കണമെന്ന് പഠനം കണ്ടെത്തി. 1983 മെയ് രണ്ടിനാണ് പണവും അറ്റകുറ്റപ്പണിയും നടത്താൻ വിവിധ സ്ഥാപനങ്ങൾ തുടങ്ങിയത്. പുനരുദ്ധാരണ സമയത്ത് നീക്കം ചെയ്യപ്പെട്ട ഓരോ പ്ലാന്റും സ്വകാര്യമായി കരുതിയിരുന്നു. പുനർനിർമ്മാണം 8 ഇഞ്ച് ജലപാതയെ മാറ്റി പകരം പ്രതിദിനം ഒരു മില്ല്യൺ ഗാലൻ വെള്ളമെത്തിക്കുന്ന പുതിയ പാത നിർമ്മിച്ചു. പാലത്തിൻെറ മുകൾഭാഗത്ത് രണ്ടര അടി ഉയരത്തിൽ മണ്ണിടുകയും പാലത്തിൽ ഒൻപത് അടി ആഴത്തിൽ പില്ലറും മുകളിൽ ആർച്ചും നിർമ്മിച്ചു.
2011 ആഗസ്റ്റ് 28 ന് ഐറീൻ ചുഴലിക്കാറ്റിൽ നിന്നും മഴ പെയ്യുകയും ഡീർഫീൽഡ് റിവർ വെള്ളപ്പൊക്കം മൂലം ബ്രിഡ്ജ് ഓഫ് ഫ്ളവേഴ്സ് തകരുകയും ചെയ്തു.
ബാഹ്യ ലിങ്കുകൾ
വർഗ്ഗം:പാലങ്ങൾ വർഗ്ഗം:വിനോദസഞ്ചാരകേന്ദ്രങ്ങൾ
പ്രോഗ്രസീവ് ലെൻസ്
വലത്ത്‌|ലഘുചിത്രം|കുറച്ച് അകലെ പിടിച്ചിരിക്കുന്ന ഒരു പ്രോഗ്രസ്സീവ് ലെൻസിലൂടെയുള്ള കാഴ്ച. ദൂരക്കാഴ്ചക്കൊപ്പം സമീപകാഴ്ചയിലെ പ്രശ്നങ്ങൾ (വെള്ളെഴുത്ത്) കൂടി ശരിയാക്കുന്ന ഒരു തരം തിരുത്തൽ ലെൻസ് ആണ് പ്രോഗ്രസ്സീവ് ലെൻസ്. ഇവ പ്രോഗ്രസ്സീവ് അഡിഷൻ ലെൻസ് (പിഎഎൽ) അല്ലെങ്കിൽ മൾട്ടിഫോക്കൽ ലെൻസ് എന്നും അറിയപ്പെടുന്നു. ബൈഫോക്കൽ ലെൻസുകളിൽ നിന്ന് വ്യത്യസ്ഥമായി, ദൂരക്കാഴ്ചയ്ക്ക് ആവശ്യമായ പവറിൽ നിന്ന് സമീപകാഴ്ചയ്ക്കുള്ള ലെൻസ് പവർ ക്രമേണ വർദ്ധിച്ച് വരുന്നത് പ്രോഗ്രസീവ് ലെൻസിൻ്റെ സവിശേഷതയാണ്. ലെൻസ് ഉപരിതലത്തിലെ പ്രോഗ്രസ്സീവ് പവർ ഗ്രേഡിയന്റിന്റെ നീളം ലെൻസിന്റെ രൂപകൽപ്പനയെ ആശ്രയിച്ചിരിക്കുന്നു. വായിക്കാനായി കൂട്ടിച്ചേർക്കേണ്ട പവർ രോഗിയുടെ വെള്ളെഴുത്ത് നിലയെ ആശ്രയിച്ചിരിക്കുന്നു. പൊതുവേ രോഗിക്ക് പ്രായമേറുന്തോറും വായനക്ക് ചേർക്കേണ്ട പവർ അധികമാകും.
ചരിത്രം
നിരവധി ഇന്റർമീഡിയറ്റ് ഘട്ടങ്ങളുണ്ടെങ്കിലും (എച്ച്. ന്യൂബോൾഡ് 1913 ൽ എവ്സിന് സമാനമായ ലെൻസ് രൂപകൽപ്പന ചെയ്തതായി കരുതുന്നു), 1922 ൽ ഡ്യൂക്ക് എൽഡർ ലോകത്തെ ആദ്യത്തെ വാണിജ്യപരമായി ലഭ്യമായ പി‌എ‌എൽ (അൾട്രിഫോ) വികസിപ്പിച്ചെടുത്തുവെന്നതിന് തെളിവുകൾ ഉണ്ട്. ആസ്‌ഫെറിക്കൽ പ്രതലങ്ങളുടെ ക്രമീകരണത്തെ അടിസ്ഥാനമാക്കിയായിരുന്നു ഇത്.
ആദ്യകാല പ്രോഗ്രസ്സീവ് ലെൻസുകൾ താരതമ്യേന ദുർഘടമായ ഡിസൈനുകളായിരുന്നു. വലതും ഇടതും ലെൻസുകളിലെ മുകളിലും താഴെയുമുള്ള ദൂരക്കാഴ്ചയ്ക്കും വായനക്കും ഉള്ള പവർ സെന്ററുകൾ ഒരുപോലെയുള്ള വേരിയബിൾ പവർ ലെൻസുകളായിരുന്നു. ദൂരക്കാഴ്ചയിൽ നിന്ന് നിന്ന് വായനയിലേക്ക് കണ്ണിന്റെ സ്ഥാനം മാറ്റുന്നതിനനുസരിച്ചാണ് ഗ്ലേസിംഗ് നിർമ്മിച്ചത്. വായനയുടെ പോയിന്റ് ഏകദേശം 14 മി.മീ താഴോട്ടും 2 മി.മീ നേസൽ (മൂക്കിന്റെ) ഭാഗത്തേക്ക് മാറിയും ആണ് നിർമ്മിച്ചിരുന്നത്.
എന്നിരുന്നാലും, പൊതുവെ കണ്ണുകൾ അസമമായി പ്രവർത്തിക്കുന്നതിനാൽ സമമിതി രൂപകൽപ്പന രോഗികൾക്ക് ബുദ്ധിമുട്ടായിരുന്നു. പ്രത്യേക ഡിസൈനുകൾ‌ ഉൾ‌ക്കൊള്ളുന്ന ആധുനിക സങ്കീർണമായ പ്രോഗ്രസ്സീവ് ലെൻസുകൾ‌ കൂടുതൽ‌ രോഗി സ്വീകാര്യതയ്‌ക്കായി അസമമായി രൂപകൽപ്പന ചെയ്‌തിരിക്കുന്നു.
സാധാരണ പ്രോഗ്രസീവ് ലെൻസ് നിർമ്മിക്കുന്നത് സെമി-ഫിനിഷ്ഡ് ലെൻസിൽ നിന്നാണ്. സെമി-ഫിനിഷ്ഡ് ലെൻസ് മുൻവശത്ത് അസമമായ പവർ പാറ്റേൺ ഉപയോഗിച്ച് വാർത്തെടുക്കുന്നു. ഓരോ രോഗിക്കും ആവശ്യമായ പവർ ക്രമീകരിക്കുന്നതിന് ലെൻസിൻ്റെ പിൻ ഉപരിതലത്തിൽ ഇച്ഛാനുസൃത മാറ്റം വരുത്തുന്നു. എന്നിരുന്നാലും ഈ രീതി പ്രശ്നകരമാണ്, പ്രത്യേകിച്ച് ആസ്റ്റിഗ്മാറ്റിക് കുറിപ്പടികളിൽ. സെമി-ഫിനിഷ്ഡ് ഫ്രണ്ട് പാറ്റേൺ ഒരു സ്ഫെറിക്കൽ കുറിപ്പടിക്ക് വേണ്ടി രൂപകൽപ്പന ചെയ്തതാണ് എന്നതാണ് കാരണം. ഫ്രീഫോം ഡിസൈനുകൾ‌ ഓരോ കുറിപ്പടിക്കും അനുസരിച്ച് രൂപകൽപ്പന ചെയ്‌തിരിക്കുന്നതിനാൽ ഈ പ്രശ്‌നമില്ല.
1980 കൾ മുതൽ, നിർമ്മാതാക്കൾക്ക് ഇനിപ്പറയുന്ന രീതികളിലൂടെ അനാവശ്യ വ്യതിയാനങ്ങൾ കുറയ്ക്കാൻ കഴിഞ്ഞു:
ഇന്ന് ഒരു പ്രോഗ്രസീവ് ലെൻസിന്റെ സങ്കീർണ്ണമായ ഉപരിതലങ്ങൾ കമ്പ്യൂട്ടർ നിയന്ത്രിത മെഷീനുകളിൽ മുറിച്ച് മിനുസപ്പെടുത്താൻ കഴിയും, ഇത് മുമ്പത്തെ കാസ്റ്റിംഗ് പ്രക്രിയയ്ക്ക് വിരുദ്ധമായി 'ഫ്രീഫോം സർഫസിങ്ങ്' അനുവദിക്കുന്നു. സാങ്കേതിക വിദ്യ മാറുന്നതിനനുസരിച്ച് ലെൻസ് വിലയിലും മാറ്റം വരും. ഉപയോഗിച്ച സാങ്കേതികവിദ്യയെയും ലെൻസ് വിപണിയിലെത്തിയ വർഷത്തെയും അടിസ്ഥാനമാക്കിയാണ് വില.
പോരായ്മകൾ
പെരിഫറൽ ഡിസ്ടോർഷൻ: രൂപകൽപ്പനയിലെ പ്രത്യേകത പ്രോഗ്രസീവ് ലെൻസുകളുടെ വശങ്ങളിൽ ഡിസ്ടോർഷനുകളുണ്ടാവും. ഇത് മൂലം വശങ്ങളിലേക്ക് നോക്കുമ്പോൾ പ്രയാസം അനുഭവപ്പെടാം. ലെൻസുകൾക്കനുസരിച്ച് ഈ പ്രശ്നം കൂടുതലോ കുറവോ ആകാം.
ഫിറ്റിംഗ്: പ്രോഗ്രസീവ് ലെൻസുകൾക്ക് ധരിക്കുന്നയാളുടെ പ്യൂപ്പിൾ സെൻ്റർ അനുസരിച്ച് ശ്രദ്ധാപൂർവ്വമുള്ള പ്ലെയ്‌സ്‌മെന്റ് ആവശ്യമാണ്. ഫിറ്റിംഗ് ലൊക്കേഷൻ തെറ്റായാൽ ധരിക്കുന്നയാൾക്ക് (ലെൻസിന്റെ രൂപകൽപ്പനയെ ആശ്രയിച്ച്) ഇടുങ്ങിയ കാഴ്ചാ ഫീൽഡുകൾ, ഒരു കണ്ണിൽ മാത്രം വ്യക്തമായ കാഴ്ച, ഓൺ-ആക്സിസ് മങ്ങൽ, വ്യക്തമായി കാണാൻ തലയുടെ സ്ഥാനം മാറ്റേണ്ടതിന്റെ ആവശ്യകത എന്നിവ ഉൾപ്പെടെയുള്ള പ്രശ്നങ്ങൾക്ക് കാരണമാകും.
ചെലവ്: ഉയർന്ന ഉൽ‌പാദന, ഫിറ്റിംഗ് ചെലവ് കാരണം പ്രോഗ്രസീവ് ലെൻസുകൾ ബൈഫോക്കൽ, സിംഗിൾ-വിഷൻ ലെൻസുകളേക്കാൾ ചെലവേറിയതാണ്. കൃത്യമായ ഇഞ്ചക്ഷൻ മോൾഡിംഗ് ഉപയോഗിച്ച് ഫാബ്രിക്കേഷൻ ചെലവ് കുറയ്ക്കുന്നതിന് ചില ഗവേഷണങ്ങൾ നടത്തിവരുന്നുണ്ട്.
പൊരുത്തപ്പെടുത്തൽ
പ്രോഗ്രസീവ് ലെൻസുകൾ ആദ്യമായി ഉപയോഗിക്കുന്നവർക്ക് അവയുമായി പൊരുത്തപ്പെടാൻ ഒരു നിശ്ചിത കാലയളവ് പലപ്പോഴും ആവശ്യമാണ്. ഈ കാലയളവ് വ്യക്തികൾക്ക് അനുസരിച്ച് കുറച്ച് മണിക്കൂറുകൾ മുതൽ രണ്ടാഴ്ച വരെ വ്യത്യാസപ്പെടുന്നു. ഈ കാലയളവിലെ പാർശ്വഫലങ്ങളിൽ തലവേദനയും തലകറക്കവും ഉൾപ്പെടാം. ഈ ലക്ഷണങ്ങൾ പ്രകടമാണെങ്കിൽ, പ്രോഗ്രസീവ് ലെൻസുകൾ ഹ്രസ്വകാലത്തേക്ക് നീക്കംചെയ്യുകയും രോഗലക്ഷണങ്ങൾ കുറഞ്ഞതിനുശേഷം വീണ്ടും ഉപയോഗിക്കണമെന്ന് നിർദ്ദേശിക്കുന്നു. പഴയ കുറിപ്പടിയിലേക്കോ വ്യത്യസ്ത തരം ലെൻസ് രൂപകൽപ്പനയിലേക്കോ (ബൈഫോക്കൽ, ട്രൈഫോക്കൽ) മടങ്ങുന്നത് പ്രോഗ്രസീവ് ലെൻസുകളിലേക്കുള്ള അഡാപ്റ്റേഷൻ കാലയളവ് വർദ്ധിപ്പിക്കുന്നതിന് മാത്രമേ സഹായിക്കൂ. ഈ കാഴ്ച അസ്വസ്ഥത ചിലർക്ക് പ്രോഗ്രസീവ് ലെൻസ് ധരിക്കുന്നതിന്റെ ഗുണങ്ങളെക്കാൾ കൂടുതലായി വരാം; ഇതിനെ പ്രോഗ്രസീവ് നോൺ ടോളറൻസ് എന്ന് വിളിക്കുന്നു. എന്നിരുന്നാലും, നിർമ്മാതാക്കൾ 90% –98% സ്വീകാര്യത നിരക്ക് അവകാശപ്പെടുന്നു.
അവലംബം
വർഗ്ഗം:തിരുത്തൽ ലെൻസുകൾ
സുന്ദരം നടരാജൻ
ഒരു നേത്രരോഗവിദഗ്ദ്ധനാണ് '''ഡോ. സുന്ദരം നടരാജൻ.''' 2002 ൽ അദ്ദേഹം മുംബൈയിലെ ഏറ്റവും വലിയ ചേരി പ്രദേശമായ ധാരവിയിൽ ഒരു സൗജന്യ ക്ലിനിക്ക് ആരംഭിച്ച് 8000 ൽ അധികം ആളുകൾക്ക് ചികിത്സ നൽകി. സാമ്പത്തികമായി ദരിദ്രരെ ചികിത്സിച്ച് മുംബൈയിലെ മറ്റ് പ്രാന്തപ്രദേശങ്ങളായ മൻ‌കുർഡ്, ഗോവണ്ടി എന്നിവിടങ്ങളിൽ അദ്ദേഹം സൗജന്യ ക്യാമ്പുകൾ നടത്തിയിട്ടുണ്ട്. 2013 ൽ ഇന്ത്യയിലെ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ അദ്ദേഹത്തിന് ലഭിച്ചു. പെല്ലറ്റ് തോക്കിന്റെ ഉപയോഗത്താൽ പരിക്കേറ്റ ഇരകളെ ചികിത്സിക്കുന്നതിനും ശസ്ത്രക്രിയചെയ്യുന്നതിനുമായി 2016 ൽ അദ്ദേഹം കശ്മീർ മേഖലയിൽ ക്യാമ്പ് നടത്തി. 2019 ജനുവരിയിലെ കണക്കുകൾ പ്രകാരം മുംബൈയിലെ വഡാലയിലെ ആദിത്യ ജ്യോത് നേത്രശാലയുടെ തലവനാണ് അദ്ദേഹം
ജനമോർച്ച
ബോഫോഴ്സ് അഴിമതിമായി ബന്ധപ്പെട്ട് ഇന്ത്യൻ നാഷണൽ കോൺഗ്രസുമായി തെറ്റിയ വി.പി. സിംഗ് പാർട്ടിയിൽ നിന്ന് രാജി വെയ്ക്കുകയും ആരിഫ് മുഹമ്മദ് ഖാൻ, അരുൺ നെഹ്രു, മുഫ്തി മുഹമ്മദ്‌ സെയ്ദ്, വി. സി. ശുക്ല, രാംധൻ, രാജ് കുമാർ റായി, സത്യപാൽ മാലിക് എന്നിവരുടെ കൂടെ രൂപീകൃതമായ രാഷ്ട്രീയപാർട്ടിയാണ് ജനമോർച്ച.
സുന്ദരം നടരാജൻ
വിദ്യാഭ്യാസ യോഗ്യത
ഡോ. എസ് നടരാജൻ 1980 ൽ മദ്രാസ് മെഡിക്കൽ കോളേജിൽ നിന്ന് ബിരുദം നേടി. 1984 ൽ മദ്രാസ് സർവകലാശാലയിൽ ഡിപ്ലോമ ഇൻ ഒഫ്താൽമോളജി (ഡിഒ), 1985 ൽ ശങ്കര നേത്രാലയയിൽ റെറ്റിന, വിട്രിയസ് സർജറി (എഫ്ആർവിഎസ്) എന്നിവയിൽ ഫെലോഷിപ്പ് ചെയ്തു. 2012 ൽ ഫെലോ ഓഫ് ഓൾ ഇന്ത്യ കൊളീജിയം ഓഫ് ഒഫ്താൽമോളജി (FAICO), ഫെലോ ഓഫ് റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസ്, ഗ്ലാസ്ഗോ (FRCS), 2018 ൽ യൂറോപ്യൻ ലാറ്റിനോ അമേരിക്കൻ സൊസൈറ്റി ഓഫ് ഒഫ്താൽമോളജി (FELAS) എന്നിവയുടെ ഫെലോ പൂർത്തിയാക്കി.
അവലംബം
വർഗ്ഗം:1957-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്മശ്രീ പുരസ്കാരം ലഭിച്ചവർ
ജനമോർച്ച
ജനതാ പാർട്ടിയുടെ നേതാവായിരുന്ന ജയപ്രകാശ് നാരായണന്റെ ജന്മദിനമായ 1988 ഒക്ടോബർ 11 ന് ജനമോർച്ച, ജനതാ പാർട്ടി, ലോക്‌ദൾ, കോൺഗ്രസ് (എസ്.) എന്നീ പാർട്ടികൾ ലയിച്ച് ജനതാ ദൾ രൂപംകൊണ്ടു.
വർഗ്ഗം:രാഷ്ട്രീയകക്ഷികൾ‏
സോമയ ബൗസെയ്ദ്
ടുണീഷ്യൻ പാരാലിമ്പിയൻ അത്‌ലറ്റാണ് സോമയ ബൗസെയ്ദ് (അറബിക്: سمية born, ജനനം: 5 മെയ് 1980). പ്രധാനമായും കാറ്റഗറി ടി 13 മിഡിൽ ഡിസ്റ്റൻസ് ഇവന്റുകളിൽ മത്സരിക്കുന്നു.
2004-ലെ ഗ്രീസിലെ ഏഥൻസിൽ നടന്ന സമ്മർ പാരാലിമ്പിക്‌സിൽ ടി 12 1500 മീറ്ററിൽ സ്വർണ്ണവും ടി 12 800 മീറ്ററിൽ വെങ്കലവും നേടി. 2008-ൽ ബീജിംഗിൽ നടന്ന പാരാലിമ്പിക്‌സിൽ തിരിച്ചെത്തിയ അവർ ടി 13 1500 മീറ്ററിലും ടി 12/13 800 മീറ്ററിലും കൂടുതൽ വെങ്കല മെഡലുകൾ നേടി. 2012-ലെ ലണ്ടനിൽ നടന്ന സമ്മർ പാരാലിമ്പിക്‌സിൽ ടി 13 400 മീറ്ററിൽ വെള്ളി മെഡൽ നേടി.
ബാഹ്യ ലിങ്കുകൾ
വർഗ്ഗം:1980-ൽ ജനിച്ചവർ
കസ്‌ക
ഗ്രൂപ്പിന്റെ നിർമ്മാതാവും മാനേജരും യൂറി നികിറ്റിനും കമ്പനിയായ മാമാമ്യൂസിക്കും ആണ്.
ജോ സ്റ്റാഫോർഡ്
ജോ സ്റ്റാഫോർഡ് (നവംബർ 12, 1917 - ജൂലൈ 16, 2008) 1930 കളുടെ അവസാനം മുതൽ 1980 കളുടെ തുടക്കം വരെയുള്ള ഒരു അമേരിക്കൻ പരമ്പരാഗത പോപ്പ് സംഗീത ഗായികയും വല്ലപ്പോഴും അഭിനയിക്കുന്ന ഒരു നടിയും ആയിരുന്നു. ജോയുടെ ശബ്ദത്തിന്റെ മാധുര്യം പ്രശംസനീയമായിരുന്നു. സംഗീതത്തിൽ പിന്തുടരുന്നതിനു മുൻപേ ഒരു ഓപ്പറ ഗായികയാകാൻ ക്ലാസിക്കൽ പരിശീലനം നേടിയിരുന്നു. 1955 ആയപ്പോഴേക്കും മറ്റേതൊരു സ്ത്രീ കലാകാരിയേയും അപേക്ഷിച്ച് ലോകമൊട്ടുക്കും റെക്കോഡ് നേട്ടം കൈവരിച്ചിരുന്നു. 1952-ൽ പുറത്തിറങ്ങിയ "യൂ ബെലോങ് ടു മീ" യുനൈറ്റഡ് സ്റ്റേറ്റ്സ്, ബ്രിട്ടൻ എന്നീ രാജ്യങ്ങളിലെ ചാർട്ടുകളിൽ ഒന്നാമതെത്തിയിരുന്നു. യു.കെ. സിംഗിൾസ് ചാർട്ടിൽ ഒന്നാം സ്ഥാനത്തെത്തിയ ഒരു വനിതാ കലാകാരിയായിരുന്നു ജോ സ്റ്റാഫോർഡ്.
കസ്‌ക
ബാൻഡ് ചരിത്രം
2017 മാർച്ച് 1-ന് അവരുടെ ആദ്യ റിലീസായ "Sviata" (Свята, transl. Holy) യിലൂടെ കസ്‌ക പ്രത്യക്ഷപ്പെട്ടു. അത് ഉടൻ തന്നെ ഉക്രെയ്‌നിൽ ഹിറ്റായി. തുടക്കത്തിൽ, ബാൻഡിൽ ഗായകൻ ഒലെക്‌സാന്ദ്ര സരിറ്റ്‌സ്കയും മൾട്ടി-ഇൻസ്ട്രുമെന്റലിസ്റ്റ് നികിത ബുദാഷും (ഗിറ്റാർ, കീബോർഡ്) ഉൾപ്പെടുന്നു. അവർ ക്രമീകരണത്തിലും സൗണ്ട് എഞ്ചിനീയറിംഗിലും പ്രവർത്തിക്കുന്നു. ബാൻഡിന്റെ ആദ്യ വീഡിയോ കൂടിയായിരുന്നു "സ്വിയാറ്റ". ബാൻഡ് അംഗങ്ങളും നിരവധി പുരാതന സ്ലാവിക് ചിഹ്നങ്ങളും (ഡാഷ്ബോഗ്, ദി സ്റ്റാർ ഓഫ് ദി വിർജിൻ ലഡ, സെർവാൻ, കോലിയാഡ, സ്റ്റാർ ഓഫ് ഹെറസ്റ്റ്, ബിലോബോഗ് എന്നിവയും മറ്റുള്ളവയും) ഉൾക്കൊള്ളുന്ന ചുവന്ന ഷേഡിലുള്ള ഒരു മിനിമലിസ്റ്റ് സൃഷ്ടിയാണ് സെർഹി തകചെങ്കോ സംവിധാനം ചെയ്ത വീഡിയോ.
ജോ സ്റ്റാഫോർഡ്
ബാഹ്യ ലിങ്കുകൾ
വർഗ്ഗം:1917-ൽ ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജാസ് ഗായകർ വർഗ്ഗം:ഹൃദയാഘാതം മൂലം മരിച്ചവർ
കസ്‌ക
എക്സ്-ഫാക്ടറിൽ പങ്കാളിത്തം
2017 ൽ, ബാൻഡ് അവരുടെ "സ്വിയാറ്റ" എന്ന ഗാനവുമായി ഉക്രെയ്നിന്റെ എക്സ്-ഫാക്ടർ 8-ന്റെ കാസ്റ്റിംഗിൽ പങ്കെടുത്തു. ആൻഡ്രി ഡാനിൽകോ ആയിരുന്നു ബാൻഡിന്റെ ഉപദേശകൻ. കാഴ്ചക്കാരുടെ വോട്ടിംഗിന്റെ ഫലത്തെത്തുടർന്ന് അഞ്ചാമത്തെ എപ്പിസോഡിൽ ബാൻഡ് ഷോയിൽ നിന്ന് വിട്ടുനിന്നു. ഷോയിൽ നിന്ന് പുറത്തായതിന് തൊട്ടുപിന്നാലെ, കസ്‌ക രണ്ടാമത്തെ സിംഗിൾ "ഡൈവ" (ഡീവ, വിവർത്തനം. മിറക്കിൾസ്), പുറത്തിറക്കി. അത് അതിന്റെ പ്രീമിയർ ദിവസം തന്നെ ഐട്യൂൺസ് ചാർട്ടിൽ ഒന്നാമതെത്തി.
വർഷാവസാനം, കരാബാസ് ലൈവ് എന്ന ഓൺലൈൻ മാസിക ബാൻഡിനെ "ഈ വർഷത്തെ മികച്ച അരങ്ങേറ്റം" ആയി തിരഞ്ഞെടുത്തു.
2018 ന്റെ തുടക്കത്തിൽ, 30-ലധികം കാറ്റ് ഉപകരണങ്ങൾ വായിക്കുന്ന ഡിമിട്രോ മസൂര്യക് ബാൻഡിൽ ചേർന്നു. ജനുവരി 6 ന്, യൂറോവിഷൻ ഗാനമത്സരത്തിനുള്ള ദേശീയ തിരഞ്ഞെടുപ്പിൽ ബാൻഡ് പങ്കെടുക്കുമെന്ന് അറിയപ്പെട്ടു. ഫെബ്രുവരി 10 ന്, സെലക്ഷന്റെ ആദ്യ സെമി ഫൈനലിൽ "ദിവ" എന്ന ഗാനത്തോടെ കസ്‌ക അവതരിപ്പിച്ചു. കാഴ്ചക്കാരുടെ വോട്ടിംഗിന്റെയും ജൂറിയുടെയും ഫലങ്ങൾ അനുസരിച്ച്, കസ്‌ക ആറാം സ്ഥാനത്തെത്തി. ഫൈനലിൽ എത്തുന്നതിൽ പരാജയപ്പെട്ടു.
തൽസ്വരൂപൻ
വാണിയർ സമുദായത്തിന്റെ കുലപൂർവ്വികൻ ആണു മുച്ചിലോട്ട്‌ പടനായരുടെ ദൈവ സങ്കൽപ്പമായ തൽസ്വരൂപൻ തെയ്യം. സ്തലസ്വരൂപൻ ദൈവം, തല സ്വരൂപൻ ദൈവം, തലച്ചിറവൻ ദൈവം എന്നിങ്ങനെ ഒക്കെ പേരുകളിലും ഈ ദൈവ സങ്കൽപ്പം അറിയപ്പെടാറുണ്ട്‌.
കൈക്കോളൻ എന്ന തീയ്യർ സമുദായക്കാരന്റെ തെയ്യ പ്രതീകത്തിന്റെ അകമ്പടിയോടുകൂടിയാണു തൽസ്വരൂപൻ ദൈവത്തിന്റെ പുറപ്പാട്‌, തീയ്യനായ കൈക്കോളൻ വാണിയ പടനായരായ തൽസ്വരൂപനെ നായനാരെ എന്നാണു വിളിക്കുക.
പുലിയൂർ കണ്ണന്റെ കോലത്തിന്മേൽ കോലമായാണു തൽസ്വരൂപൻ തെയ്യം പുറപ്പെടുന്നത്‌
ഡേവിഡ് (പേര്)
ലഘുചിത്രം|[[ഇറ്റലി|ഇറ്റലിയിലെ റോമിലെ ബസിലിക്ക ഡി സാന്താ മരിയ മഗ്ഗിയോറിലെ ബോർഗീസ് ചാപ്പലിൽ ദാവീദ് രാജാവിന്റെ പ്രതിമ (1609-1612)]]
ഡേവിഡ് അല്ലെങ്കിൽ ദാവീദ് എന്നത് ഒരു പുരുഷനാമമാണ്. ഈ പേര് ഹീബ്രുവിൽ നിന്ന് ഉത്ഭവച്ചു. യഹൂദമതം, ക്രിസ്തുമതം, ഇസ്ലാം എന്നിവയുടെ മതപാരമ്പര്യങ്ങളിലും കേന്ദ്ര പ്രാധാന്യമുള്ള വ്യക്തിയായ ദാവീദ് രാജാവിൽ നിന്നാണ് ഇതിന്റെ ജനപ്രീതി ഉരുത്തിരിഞ്ഞത്. ബൈബിളിൽ ദാവീദിനെ ആദ്യമായി പരാമർശിക്കുന്നത് സാമുവലിന്റെ പുസ്തകത്തിലാണ്. "പ്രിയപ്പെട്ടവൻ" എന്നർത്ഥം വരുന്ന "ഡോഡ്" എന്ന ഹീബ്രു പദത്തിൽ നിന്നാണ് ഇത് ഉരുത്തിരിഞ്ഞത്.
വർഗ്ഗം:പേരുകളുടെ അർഥം
ഭർത്താവ് (ചലച്ചിത്രം)
1964-ൽ പുറത്തിറങ്ങിയ മലയാളചലച്ചിത്രമാണ് ഭർത്തവ്  ജയമാരുതി പ്രൊഡക്ഷനു വെണ്ടീ ടി.ഇ. വാസുദേവനാണ് ഈ ചിത്രം നിർമിച്ചത്. 1964 നവംബർ 23-ന് പ്രദർശനം തുടങ്ങിയ ഈ ചിത്രം, ശ്യാമള, നെപ്ട്യൂൺ എന്നീ സ്റ്റുഡിയോകളിലാണ് ചിത്രീകരണം പൂർത്തീകരിച്ചത്.
പുറത്തേക്കുള്ള കണ്ണികൾ
വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:കാനം. ഇ.ജെ. കഥയും തിരക്കഥയും രചിച്ച ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾവർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ വർഗ്ഗം:കാനം. ഇ.ജെ. കഥയെഴുതിയ ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ
മൈക്രോസോഫ്റ്റ് സിൽവർലൈറ്റ്
മൈക്രോസോഫ്റ്റ് സിൽവർലൈറ്റ്, അഡോബിന്റെ റൺടൈം, അഡോബ് ഫ്ലാഷ് പോലെ, റിച്ച് വെബ് ആപ്ലിക്കേഷനുകൾ എഴുതുന്നതിനും പ്രവർത്തിപ്പിക്കുന്നതിനുമായി രൂപകൽപ്പന ചെയ്ത ഒരു നിർത്തലാക്കപ്പെട്ട ആപ്ലിക്കേഷൻ ചട്ടക്കൂടാണ്. സിൽവർലൈറ്റിനുള്ള ഒരു പ്ലഗിൻ ഇപ്പോഴും വളരെ കുറച്ച് ബ്രൗസറുകൾക്ക് ലഭ്യമാണ്. സിൽവർലൈറ്റിന്റെ ആദ്യകാല പതിപ്പുകൾ സ്ട്രീമിംഗ് മീഡിയയിൽ ശ്രദ്ധ കേന്ദ്രീകരിച്ചപ്പോൾ, പിന്നീടുള്ള പതിപ്പുകൾ മൾട്ടിമീഡിയ, ഗ്രാഫിക്സ്, ആനിമേഷൻ എന്നിവയെ പിന്തുണയ്ക്കുകയും സിഎൽഐ(CLI) ഭാഷകൾക്കും വികസന ഉപകരണങ്ങൾക്കുമായി ഡെവലപ്പർമാർക്ക് പിന്തുണ നൽകുകയും ചെയ്തു. വിൻഡോസ് ഫോണിനായുള്ള രണ്ട് ആപ്ലിക്കേഷൻ ഡെവലപ്‌മെന്റ് പ്ലാറ്റ്‌ഫോമുകളിൽ ഒന്നാണ് സിൽവർലൈറ്റ്, എന്നാൽ സിൽവർലൈറ്റ് ഉപയോഗിക്കുന്ന വെബ് പേജുകൾ വിൻഡോസ് ഫോണിലോ ഇന്റർനെറ്റ് എക്സ്പ്ലോററിന്റെ വിൻഡോസ് മൊബൈൽ പതിപ്പുകളിലോ പ്രവർത്തിച്ചില്ല, കാരണം ആ പ്ലാറ്റ്‌ഫോമുകളിൽ ഇന്റർനെറ്റ് എക്സ്പ്ലോററിനായി സിൽവർലൈറ്റ് പ്ലഗിൻ ഇല്ലായിരുന്നു.
2021 ഒക്‌ടോബർ 12-ന് ഇന്റർനെറ്റ് എക്സ്‌പ്ലോറർ 11-ലെ സിൽവർലൈറ്റിനുള്ള പിന്തുണ മൈക്രോസോഫ്റ്റ് അവസാനിപ്പിച്ചു (ഇപ്പോഴും സിൽവർലൈറ്റിനെ പിന്തുണയ്‌ക്കുന്ന അവസാന വെബ് ബ്രൗസർ) വിൻഡോസ് എംബഡഡ് പോസർ(POSR) റെഡി 7, വിൻഡോസ് തിൻ പിസി, ഉദാ. വിൻഡോസ് 7-നും അതിനുമുമ്പുമുള്ള ‌ഒഎസുകളിൽ സുരക്ഷാ അപ്‌ഡേറ്റുകൾ ലഭിക്കുന്നില്ല.
അഡോപ്ക്ഷൻ
statowl.com പറയുന്നതനുസരിച്ച്, 2011 മെയ് മാസത്തിൽ മൈക്രോസോഫ്റ്റ് സിൽവർലൈറ്റിന്റെ മാർക്കറ്റ് ഷെയർ 64.2% ആയിരുന്നു. ജൂലൈ 2010-ലെ ഉപയോഗം 53.6% ആയിരുന്നു, അതേസമയം 2011 മെയ് മാസത്തിൽ മാർക്കറ്റ് ലീഡർ അഡോബ് ഫ്ലാഷ് 95.3% ബ്രൗസറുകളിൽ ഇൻസ്റ്റാൾ ചെയ്തിട്ടുണ്ട്, കൂടാതെ 76.5% ജാവയെ പിന്തുണയ്ക്കുകയും ചെയ്തു. ഈ പ്ലഗിന്നുകളുടെ പിന്തുണ പരസ്പരവിരുദ്ധമല്ല; ഒരു സിസ്റ്റത്തിന് മൂന്നിനെയും പിന്തുണയ്ക്കാൻ കഴിയും.
2008 ബീജിംഗിലെ സമ്മർ ഒളിമ്പിക്‌സ്, 2010 ലെ വാൻകൂവറിലെ വിന്റർ ഒളിമ്പിക്‌സ്, 2008 ലെ പ്രധാന യുണൈറ്റഡ് സ്റ്റേറ്റ്‌സ് രാഷ്ട്രീയ പാർട്ടികളുടെ കൺവെൻഷനുകൾ എന്നിവയുടെ എൻബിസി കവറേജിനായി വീഡിയോ സ്ട്രീമിംഗ് നൽകാൻ സിൽവർലൈറ്റ് ഉപയോഗിച്ചു. ആമസോൺ വീഡിയോയും നെറ്റ്ഫ്ലിക്സും അവരുടെ തൽക്ഷണ വീഡിയോ സ്ട്രീമിംഗ് സേവനങ്ങൾക്കായി സിൽവർലൈറ്റ് ഉപയോഗിച്ചു, എന്നാൽ നെറ്റ്ഫ്ലിക്സ് 2013-ൽ ടെക് ബ്ലോഗിൽ പറഞ്ഞു, സിൽവർലൈറ്റിന്റെ സേവനം മൈക്രോസോഫ്റ്റ് അവസാനിപ്പിക്കുകയാണെന്ന് പ്രഖ്യാപിച്ചതിനാൽ, അവർ എച്ച്ടിഎംഎൽ-5 ലേക്ക് മാറി.
സേവനം അവസാനിപ്പിക്കൽ
2011-ൽ തന്നെ സിൽവർലൈറ്റിന്റെ മരണം വ്യവസായ നിരീക്ഷകർ പ്രഖ്യാപിച്ചു. സാങ്കേതികവിദ്യയുടെ വക്താക്കൾ പോലും വിപുലീകരിക്കാവുന്ന ആപ്ലിക്കേഷൻ മാർക്ക്അപ്പ് ലാംഗ്വേജ് ഒരു മികച്ച ആശയമായി കരുതി.
2012-ൽ, വിൻഡോസ് 8-ൽ എച്ച്ടിഎംഎൽ5-നുള്ള സിൽവർലൈറ്റ് മൈക്രോസോഫ്റ്റ് ഒഴിവാക്കി, എന്നാൽ 2015-ന്റെ തുടക്കത്തിൽ, സിൽവർലൈറ്റിന്റെ ഭാവിയെക്കുറിച്ച് മൈക്രോസോഫ്റ്റന്റെ ഔദ്യോഗിക നിലപാട് എന്താണെന്ന് വ്യക്തമായിരുന്നില്ല. ജൂലൈ 2015-ൽ, ഒരു മൈക്രോസോഫ്റ്റ് ബ്ലോഗ് പോസ്റ്റിൽ, " സിൽവർലൈറ്റ് മീഡിയ ഉപയോഗിക്കുന്ന കമ്പനികളെ DASH/MSE/CENC/EME അടിസ്ഥാനമാക്കിയുള്ള ഡിസൈനുകളിലേക്കുള്ള മാറ്റം ആരംഭിക്കാൻ ഞങ്ങൾ പ്രോത്സാഹിപ്പിക്കുന്നു" എന്ന് വ്യക്തമാക്കി. 2021 ഒക്ടോബർ 12-ന് സിൽവർലൈറ്റ് പിന്തുണ അവസാനിപ്പിക്കാൻ മൈക്രോസോഫ്റ്റ് പദ്ധതിയിട്ടിരുന്നു. ഒഎസ് അനുസരിച്ച് 2014-നും 2016-നും ഇടയിൽ ഐഇ-8(IE7–8)-നുള്ള പിന്തുണ നീക്കം ചെയ്തു. ഐഇ9, ഐഇ10 എന്നിവയ്ക്കുള്ള പിന്തുണയും അവസാനിച്ചു. മൈക്രോസോഫ്റ്റ് എഡ്ജിനായി സിൽവർലൈറ്റ് പ്ലഗിൻ ലഭ്യമല്ല. 2015 സെപ്റ്റംബർ മുതൽ ഗൂഗിൾ ക്രോം അല്ലെങ്കിൽ 2017 മാർച്ച് മുതൽ ഫയർഫോക്സ് ഇതിനെ പിന്തുണയ്‌ക്കുന്നില്ല.
2022 ഫെബ്രുവരിയിലെ കണക്കനുസരിച്ച്, ഏകദേശം 0.02% സൈറ്റുകൾ സിൽവർലൈറ്റ് ഉപയോഗിച്ചു, 1.5%-ത്തിൽ താഴെ മാത്രം സൈറ്റുകളിൽ നിർത്തലാക്കിയ അഡോബ് ഫ്ലാഷ് പ്ലെയർ ഉപയോഗിച്ചു, 0.013% ൽ താഴെ സൈറ്റുകൾ ജാവ ക്ലയന്റ് സൈഡ് ഉപയോഗിക്കുന്നു (3.7% ജാവ സെർവർ സൈഡ് ഉപയോഗിക്കുന്നു ).
അവലോകനം
വിൻഡോസ് പ്രസന്റേഷൻ ഫൗണ്ടേഷൻ (WPF) പോലെയുള്ള ഒരു നിലനിർത്തിയ മോഡ് ഗ്രാഫിക്സ് സിസ്റ്റം സിൽവർലൈറ്റ് നൽകുന്നു, കൂടാതെ മൾട്ടിമീഡിയ, ഗ്രാഫിക്സ്, ആനിമേഷനുകൾ, ഇന്ററാക്ടിവിറ്റി എന്നിവ ഒരൊറ്റ റൺ-ടൈം പരിതസ്ഥിതിയിലേക്ക് സംയോജിപ്പിക്കുന്നു. സിൽവർലൈറ്റ് ആപ്ലിക്കേഷനുകളിൽ, ഉപയോക്തൃ ഇന്റർഫേസുകൾ എക്സ്റ്റൻസിബിൾ ആപ്ലിക്കേഷൻ മാർക്ക്അപ്പ് ലാംഗ്വേജിൽ (XAML) പ്രഖ്യാപിക്കുകയും .നെറ്റ് ഫ്രെയിംവർക്കിന്റെ ഒരു ഉപവിഭാഗം ഉപയോഗിച്ച് പ്രോഗ്രാം ചെയ്യുകയും ചെയ്യുന്നു. വെക്റ്റർ ഗ്രാഫിക്സും ആനിമേഷനും അടയാളപ്പെടുത്തുന്നതിന് സാമൽ(XAML) ഉപയോഗിക്കാം. വിൻഡോസ് വിസ്റ്റയ്‌ക്കായി വിൻഡോസ് സൈഡ്‌ബാർ ഗാഡ്‌ജെറ്റുകൾ സൃഷ്‌ടിക്കാനും സിൽവർലൈറ്റ് ഉപയോഗിക്കാം.
അഹ്‌മദ്‌ സൈനി ദഹ്‌ലാൻ
സൈനി ദഹലാൻറെ ശിഷ്യനും മക്കയിലെ രാജാവുമായ ഹുസൈൻ ബിൻ അലി യും ബ്രിട്ടീഷ് പട്ടാളമേതാവി മക് മഹോനുമായി നടത്തിയ കത്തിടപാടുകളുടെ ഫലമായി T.E.Lorance എന്ന ബ്രിട്ടീഷ് ചാരന്റെ സഹായത്തോടെ ഹുസൈൻ ബിൻ അലിയുടെ പട്ടാളം മക്കയിലെ ഉസ്മാനി സൈന്യത്തെ ആക്രമിച്ചു തോൽപ്പിച്ചു. Ref :The great Arab revolt.
ജീവിതരേഖ
ഹിജ്‌റ 1231 or 1232 (AD 1816- 1817) മക്കയിൽ ജനനം. പ്രധാന ഗുരുനാഥൻ സുപ്രസിദ്ധ ഇസ്‌ലാമിക പണ്ഡിതൻ അഹ്‌മദ്‌ അൽ മർസൂഖി അൽ മാലിക്കി. (أحمد المرزوقي المالكي المكي).
ഹുസൈൻ ബിൻ അലി, ഇമാം അഹ്‌മദ്‌ റസാ ഖാൻ ഖലീൽ അഹ്‌മദ്‌ സഹ്‌റാൻപുരി, ശൈഖ് മുസ്തഫ വലിയുള്ള, ഉസ്മാൻ ബിൻ യഹ്‌യ, അർസയ്യി ത്വാവിൽ അൽ ബന്താനി , മുഹമ്മദ് അംറുള്ള, അഹ്‌മദ്‌ ബിൻ ഹസ്സൻ അൽ അത്താസ് തുടങ്ങിയ അതി പ്രശസ്തരടക്കം ബൃഹത്തായ ശിഷ്യ സമ്പത്തിനുടമയാണ്‌ സൈനി ദഹ്‌ലാൻ. ഔക്കോയ മുസ്ലിയാർ, ഖാസി അബൂബക്കർ കുഞ്ഞി, ആലി മുസ്ലിയാർ എന്നിവർ മലയാളി ശിഷ്യഗണങ്ങളിൽ പ്രമുഖരാണ്.
References
വർഗ്ഗം:അറബ് തത്ത്വചിന്തകർ വർഗ്ഗം:ഇസ്ലാമികപണ്ഡിതർ വർഗ്ഗം:ഇസ്ലാമികതത്ത്വചിന്തകർ വർഗ്ഗം: ആധുനിക സൂഫികൾ വർഗ്ഗം:അറബ് ചരിത്രകാരന്മാർ വർഗ്ഗം: ഗണിതശാസ്ത്രജ്ഞർ
ദയമാഡോ ദയമാഡോ
പുരന്ദരദാസൻ കല്യാണി രാഗത്തിൽ ചിട്ടപ്പെടുത്തിയ ഒരു കൃതിയാണ് ദയമാഡോ ദയമാഡോ. കന്നഡഭാഷയിൽ രചിച്ചിരിക്കുന്ന ഈ കൃതി ചാപ്പു താളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
ദയമാഡോ ദയമാഡോ ദയമാഡോ രംഗ ദയമാഡോ നാനിന്ന ദാസനെന്ദെണിസി
അനുപല്ലവി
ഹലവു കാലവു നിന്ന ഹംബല എനകെ ഒലിദു പാലിസബേകു വാരിജനാഭ
ചരണം
ഇഹപരദലി നീനേ ഇന്ദിര രമണ ഭയവ്യാകോ നീനിരലു ഭക്തരഭിമാനി കരിരാജ വരദനേ കന്ദർപ പിതനേ പുരന്ദരവിഠല സദ്‍ഗുണ സാർവഭൗമ
പുറത്തേക്കുള്ള കണ്ണികൾ
വർഗ്ഗം:പുരന്ദരദാസൻ ചിട്ടപ്പെടുത്തിയ കൃതികൾ വർഗ്ഗം:കല്യാണി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:കന്നഡ ഭാഷയിൽ ചിട്ടപ്പെടുത്തിയ സംഗീതകൃതികൾ
കെ. ശങ്കുണ്ണി
മലയാളസിനിമാ രംഗത്ത് ഏറ്റവും കൂടുതൽ സിനിമകളുടെ ചിത്രസംയോജനം നടത്തിയിട്ടുള്ള വ്യക്തിയാണ് '''കെ ശങ്കുണ്ണി. ''' മുന്നൂറോളം സിനിമകളേ സംയോജിപ്പിച്ചിട്ടുണ്ട് അദ്ദേഹം. 2001ൽ പുറത്തിറങ്ങിയ ദുബായ് എന്ന ചിത്രത്തിൽ അദ്ദേഹത്തിനു ആദരാഞ്ജലികൾ അർപ്പിച്ചുകാണാനുണ്ട്. 2003ൽ ഇറങ്ങിയ തില്ലാന തില്ലാന എന്ന ചിത്രത്തിലും എഡിറ്റർ കെ.ശങ്കുണ്ണി എന്ന് തന്നെ ആണ് കാണുന്നത്. .
ബ്രൂസ് അമെസ്
ബ്രൂസ് അമെസ്(born December 16, 1928)ഒരു അമേരിക്കൻ ജൈവരസതന്ത്രജ്ഞനാണ്. ബെർക്കിലിയിലെ കാലിഫോർണിയാ സർവ്വകലാശാലയിലെ തന്മാത്രാരസതന്ത്രത്തിന്റെയും ജൈവരസതന്ത്രത്തിന്റെയും എമെറിറ്റെസ് ആകുന്നു. ഓക്ലാന്റിലെ കുട്ടികളുടെ ആശുപത്രിയിലെ ഗവേഷണവിഭാഗത്തിലെ ഗവേഷകനും ആകുന്നു. വളരെ ചെലവുകുറഞ്ഞതും ലളിതവുമായി സംയുക്തങ്ങളുടെ ഉൾപരിവർത്തനശക്തി (mutagenicity)തിരിച്ചറിയാനുള്ള പരിശോധന അമെസ് ടെസ്റ്റ് (Ames test) കണ്ടുപിടിച്ചു.
കെ. ശങ്കുണ്ണി
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്ര ചിത്രസംയോജകർ വർഗ്ഗം:1941-ൽ ജനിച്ചവർ വർഗ്ഗം:ഫെബ്രുവരി 28-ന് മരിച്ചവർ വർഗ്ഗം:2001-ൽ മരിച്ചവർ
ബ്രൂസ് അമെസ്
അവലംബം
വർഗ്ഗം:അമേരിക്കൻ രസതന്ത്രജ്ഞർ വർഗ്ഗം:1928-ൽ ജനിച്ചവർ വർഗ്ഗം:ഡിസംബർ 16-ന് ജനിച്ചവർ വർഗ്ഗം:അവലംബം ഇല്ലാത്ത താളുകൾ
ബി.പി. മൊയ്തീൻ
ഒരു രാഷ്ട്രീയ പ്രവർത്തകനും ചലച്ചിത്ര നിർമ്മാതാവും കേരളത്തിൽ നിന്നുള്ള പ്രസാധകനുമായിരുന്നു '''ബി. പി. മൊയ്‌തീൻ''' എന്ന ബലിയമ്പ്ര പുറ്റാട്ട് മൊയ്‌തീൻ (1937-1982). പ്രജ സോഷ്യലിസ്റ്റ് പാർട്ടിയുടെ യുവജന വിഭാഗത്തിന്റെ സംസ്ഥാന പ്രസിഡന്റായിരുന്നു. 1979 ൽ മുക്കം പഞ്ചായത്ത് അംഗമായി തിരഞ്ഞെടുക്കപ്പെട്ടു. സ്പോർട്സ് ഹെറാൾഡ് എന്ന മലയാള കായിക മാസിക പ്രസിദ്ധീകരിച്ചു. 1977 ലെ നിഴലേ നീ സാക്ഷി എന്ന മലയാള ചിത്രമായിരുന്നു അദ്ദേഹത്തിന്റെ നിർമ്മാണത്തിലുള്ള ആദ്യ ചലച്ചിത്രം. സീമയുടെ ആദ്യചിത്രവും മുഖ്യകഥാപാത്രവുമായി അഭിനയിച്ച ഈ ചലച്ചിത്രത്തിൽ രാജൻ കേസ് ചിത്രീകരിച്ചിരുന്നു. എന്നാൽ ചിത്രം പുറത്തിറങ്ങിയില്ല. ജയൻ അഭിനയിച്ച അഭിനയം (1981), ഇന്ത്യ നീ സുന്ദരി എന്നീ ചിത്രങ്ങൾ മൊയ്തീൻ പിന്നീട് നിർമ്മിച്ചു.
1982 ൽ കോഴിക്കോട് മുക്കം ' ഇരുവഞ്ഞിപുഴയിലുണ്ടായ ഒരു കടത്തുതോണിയപകടത്തിൽ നിരവധി പേരുടെ ജീവൻ രക്ഷിച്ചതിന് 1983 ൽ ഇന്ത്യൻ രാഷ്ട്രപതി അദ്ദേഹത്തിന് മരണാനന്തര ദേശീയ സിവിലിയൻ ധീരതാ ബഹുമതിയായ ജീവൻ രക്ഷാ പഥക് നൽകി ആദരിച്ചു. ഈ അപകടത്തിൽ മറ്റുപലരെയും രക്ഷപ്പെടുത്താൻ മൊയ്തീനായെങ്കിലും അദ്ദേഹം ചുഴിയിലകപ്പെടുകയും മുങ്ങിമരിക്കുകയും ചെയ്തു. മൂന്ന് നാൾ കഴിഞ്ഞാണ് മൊയ്തീന്റെ മൃതദേഹം പുഴയിൽ നിന്ന് കണ്ടെത്തിയത്.
കുടുംബം
പിതാവ് ബലിയമ്പ്ര പുറ്റാട്ട് ഉണ്ണിമോയിൻ, മാതാവ് അരീപറ്റ മണ്ണിൽ ഫാത്വിമ.
അഭ്രപാളിയിൽ
കാഞ്ചനമലയുമായുള്ള മൊയ്തീന്റെ പ്രണയമാണ് 2015 ലെ മലയാള ചലച്ചിത്രമായ എന്നു നിന്റെ മൊയ്തീന്റെ വിഷയം. അതിൽ പൃഥ്വിരാജ് സുകുമാരൻ മൊയ്തീനെ അവതരിപ്പിച്ചു.
അവലംബം
വർഗ്ഗം:ചലച്ചിത്ര നിർമ്മാതാക്കൾ വർഗ്ഗം:പ്രസാധകർ (വ്യക്തികൾ) വർഗ്ഗം:കേരളത്തിലെ പുസ്തകപ്രസാധകർ വർഗ്ഗം:1982-ൽ മരിച്ചവർ വർഗ്ഗം:1937-ൽ ജനിച്ചവർ വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
ദേശീയ മുന്നണി
ജനതാ ദളിന്റെയും ബിജെപി യുടെയും നേതൃത്വത്തിൽ സിപിഎം പ്രാദേശികപാർട്ടികളായ [[ദ്രാവിഡ മുന്നേറ്റ കഴകം, തെലുഗുദേശം പാർട്ടി, ആസാം ഗണ പരിഷത് തുടങ്ങിയ ചെറുപാർട്ടികളെ ചേർത്താണ് ദേശീയ മുന്നണി രൂപീകരിച്ചത്. വി.പി. സിംഗ് കൺവീനറും, എൻ.ടി. രാമറാവു പ്രസിഡന്റുമായി തിരഞ്ഞെടുക്കപ്പെട്ടു.